Ini Yang Berlaku Apabila Bawa Anak Autisme Ke Restoran. Apa Anda Akan Buat

Jangan cepat melenting apabila hanya membaca tajuk post ini. Ini sebenarnya adalah satu eksperimen ke atas senario yang sering berlaku kepada keluarga yang mempunyai anak autisme dan dibawa ke tempat awam. Di dalam senario ini, sebuah keluarga makan tengah hari di restoran bersama anak lelaki mereka yang mempunyai autisme. Apa jua yang dilakukan oleh anak lelaki itu telah diajar oleh pakar kelakuan autisme untuk eksperimen ini seperti ambil makanan dari pinggan orang lain, menjerit, dan bersuara kuat sambil mengulang perkataan yang sama bagi melakonkan watak sebenar anak autisme.

Tujuan eksperimen ini adalah untuk mengenalpasti apakah respon pengunjung restoran yang lain ke atas senario tersebut seperti ini:

Apakah pendapat anda? Adakah anda pernah alami senario seperti ini? Kongsikan bersama kami di sini atau share artikel ini bagi meningkatkan kesedaran di kalangan masyarakat Malaysia.

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Tonton Trailer Sulung Filem Animasi ‘Ejen Ali’

Akhirnya kartun animasi 3D dari produksi Wau Animation telah mengeluarkan trailer bagi filem animasi pertama mereka iaitu Ejen Ali: The Movie.

Difahamkan filem Ejen Ali The Movie ini bermula selepas Ali dan rakan-rakan menewaskan Uno dan konco-konconya yang bernama Numeros di dalam musim kedua. Pada masa yang sama muncul seorang watak misteri muncul dan mengaku bahawa dia mempunyai pertalian mengenai Ali. Filem pertama Ejen Ali ini bakal ditayangkan dipawagam pada akhir tahun ini. Tonton trailer epik daripada filem animasi tempatan ini.


Lihat Trailer Rasmi ‘IT’ Badut Yang Pernah Menghantui Zaman Kanak-Kanak Anda

Yang membesar pada tahun 1990 pasti akan teruja dengan karya reboot IT ini. Pennywise The Clown kembali membuli dan menculik kanak-kanak di kejiranannya. Trailer ini sedikit sebanyak memberi gambaran apa yang akan terjadi dalam filem ini. Filem ini akan sama seperti karya asal Stephen King di mana sekumpulan kanak-kanak ini perlu melawan badut dan penduduk bandar yang penuh dengan kejahatan ini. Akan berada di pawagam 8 September ini.


Tonton Trailer Pertama ‘Jurassic World: Fallen Kingdom’ Lakonan Chris Pratt

Mula dikeluarkan secara teaser sejak beberapa hari yang lalu, akhirnya Universal Pictures telah mengeluarkan trailer penuh bagi filem terbaru mereka iaitu Jurassic World: Fallen Kingdom. Dilakonkan oleh Chris Pratt atau lebih dikenali dengan watak Star-Lord, filem ini memperlihatkan bagaimana manusia yang pada mulanya menemui sebuah pulau yang dipenuhi dinosaur.

Keadaan menjadi lebih parah apabila terdapat segelintir manusia yang bertindak rakus lalu mengancam ekosistem dinosaur. Tonton trailer Jurassic World: Fallen Kingdom terlebih dahulu sebelum mula ditayangkan secara rasmi 22 Jun 2018.


Setahun Menanti, Akhirnya Mr. Robot Bakal Kembali Dengan Musim Terbaru

Siri yang mengisahkan seorang ‘hactivist’ melalui dunia digital yang mencabar akhirnya berjaya mempunyai sambungan seterusnya. Lebih banyak watak, aksi dan misteri antara yang dijanjikan untuk musim terbaru ini. Tidak banyak yang dikongsikan melalui trailer pertama musim terbaru Mr. Robot. Dalam pada itu, tarikh pengumuman episod terbaru Mr. Robot sudah cukup untuk membuatkan para peminat tidak sabar untuk menontonnya.


Tonton Trailer Pertama FIFA 19 Yang Diperkenalkan Bersama UCL

Bersempena dengan kehadiran musim baru di liga Eropah maknanya sebuah lagi siri game FIFA bakal dilancarkan. EA SPORTS pada kali ini nampaknya berjaya merampas lesen UEFA Champions League daripada rival mereka iaitu PES.

Selain itu, Cristiano Ronaldo telah dipilih sebagai duta FIFA 19. Tonton video ini untuk melihat perubahan yang dibawa oleh EA. Buat para peminat FIFA, sudah tiba masanya untuk anda menabung sementara menantikan FIFA 19 yang dilancarkan secara rasmi pada 28 September ini.


Trailer ‘Spider-Man: Far From Home’ Pasaran China Perlihatkan Adegan Baharu

Selepas suit baharu Spidey diperlihatkan bulan lalu, muncul pula beberapa adegan baharu untuk filem Far From Home.

Adegan berkenaan didedahkan dalam iklan terbaru di China, pasaran penting buat Marvel Studios. Dalam trailer ini, dapat didengari suara Mysterio (Jake Gyllenhaal) menerangkan bahawa ramai yang perlu bergantung kepadanya serta beberapa adegan baharu dalam Far From Home.

Spider-Man: Far From Home akan berada di pawagam pada 2 Julai 2019 tetapi akan menembusi pasaran China lebih awal iaitu pada 28 Jun 2019.


Trailer Terbaru ‘Deadpool 2’ Unik Dan Tidak Mengecewakan

Jika perlu dipilih satu filem yang sangat berbeza approach marketing-nya, Deadpool adalah pilihan kami. Kali ini kita dapat lihat sepenuhnya watak ‘Cable’ dengan lebih dekat dan betapa sasanya Josh Brolin dalam filem ini.

Watak-watak lain dari filem Deadpool pertama turut muncul bersama dalam trailer pertama Deadpool ini. Nakal juga Deadpool ini kerana Superman pun tidak terlepas daripada di perli oleh Deadpool dalam trailer ini. Dikecam sebab apa? Anda kena tonton trailer di atas.


Trailer Terbaru ‘Detective Pikachu’ Buat Peminat Setia Pokemon Lebih Teruja

Jika trailer pertama Detective Pikachu lebih memfokuskan kepada watak Pikachu dan rakannya Tim, trailer kedua ini lebih menfokuskan kepada Pokemon lain yang bakal muncul dalam filem ini.

Lebih banyak aksi turut diperlihatkan melalui trailer ini dan antara Pokemon popular yang akan buat kemunculan adalah Snorlax, Bulbasour, Lickitung dan Pokemon terkuat dalam dunia Pokemon, Mewtwo!

Pada mulanya kami agak tidak berminat dengan filem ini tetapi menerusi trailer kedua ini, filem ini ada potensi untuk menjadi fenomena. Detective Pikachu akan ditayangkan di pawagam pada 10 Mei depan.


Tonton Trailer Terbaru FIFA 18 Yang Baru Sahaja Dilancarkan Secara Rasmi

Grafik yang lebih mantap, gameplay yang lebih real. Segala yang para pemain mahukan kini diberi penambahbaikan sedikit sebanyak melalui tonton trailer terbaru FIFA 18. Selain itu, dikhabarkan FIFA 18 turut memberi penambahbaikan buat manager mode. Buat kaki FIFA Ultimate Team, fungsi terbaru yang tersedia pada FIFA 18 ini mungkin antara yang anda nanti-nantikan dengan kehadiran pemain legend seperti Ronaldo dan Ronaldinho.

Khas buat peminat game FIFA, pengeluaran trailer terbaru ini sekaligus menandakan sudah tiba masanya anda menabung untuk mendapatkan game terbaru ini apabila mula dilancarkan secara rasmi pada 29 September 2017 ini.


‘Justice League’ Nampak Sangat Hebat Dan Pastinya Buat Peminat DC Comics Teruja

Akhirnya, DC Comics keluarkan juga trailer untuk filem Justice League. Dan daripada apa yang saya lihat, ianya sangat awesome!

Dalam trailer ini, setiap superhero yang akan beraksi dipamerkan satu persatu dan nampaknya villain untuk filem ini juga sudah tertiris. Ianya ‘serangga’ terbang yang muncul dalam mimpi Bruce Wayne dalam filem Batman Vs Superman.

Plot filem Justice League akan mengambil kesinambungan dari filem Batman Vs Superman di mana Batman dan Wonder Woman ingin mengumpulkan para manusia dengan kuasa luar biasa. Aquaman, Cyborg dan The Flash muncul untuk bergabung tenaga melawan musuh. Bersabarlah sehingga November untuk lihat filem ini.


Anak Balik Menangis, Mengadu Pada Ibu Diejek Rakan Sekolah Kerana Ada Adik OKU

Seorang kanak-kanak perempuan pulang dari sekolah menangis sayu setelah diejek oleh rakan sekelasnya kerana mempunyai adik lelaki yang kurang upaya. Perkara ini didedahkan sendiri oleh ibunya, @Yusrinayusoff98 yang memuat naik video anak perempuannya yang menangis disebabkan kejadian tersebut di laman TikTok.

Dia menulis, “hari ini kakak Haris balik menangis sebab kawan-kawan disekolah hina adik dia catat, kaki terkulai, orang susah, bodoh. Ya Allah, kecik-kecik dah tak ada adab, kesian la.”

Dalam video pendek itu, kanak-kanak itu kelihat menangis sehingga menyentuh hati netizen yang melihatnya.

Yusrinayusoff98 menyatakan bahawa dia telah bertemu dengan pihak sekolah dan satu siasatan dalaman mengenai perkara itu akan dilakukan.

Dalam pada itu, beliau menggesa ibu bapa untuk mendidik anak-anak mereka tentang bahayanya buli.

“Kepada ibu bapa, sila nasihatkan anak-anak anda supaya tidak melakukan buli mental terhadap rakan sebaya mereka sendiri.”

“Sebab bukan semua orang berada dalam situasi pelajar itu. Seorang pelajar yang pernah dilanda cabaran hebat, yang juga tidak meminta untuk berada dalam situasi ini”, tambahnya.


Trailer Terbaru ‘Pacific Rim: Uprising’ Lebih Padat Dengan Aksi

Pacific Rim: Uprising akan mengambil tempat 10 tahun selepas filem yang pertama. Para Kaiju yang sebelum ini dikalahkan telah membuat comeback dan nampaknya Kaiju yang muncul dalam Pacific Rim dua lebih ganda lebih ganas dan hebat!

Di dalam trailer ini juga, kita dapat lihat para Jaeger berlawan sesama sendiri. Apa dah jadi? Kita terpaksa tunggu 23 Mac untuk menyaksikan filem yang epik ini.


Trailer Terbaru ‘Thor: Ragnarok’ Pamer Lebih Banyak Aksi Mendebarkan

Pejam celik sudah masuk bulan Oktober dan filem Thor: Ragnarok ini pula akan ditayangkan hujung bulan ini! Pasti ramai yang sudah tidak sabar menantikan aksi Hulk X Thor dalam filem terbaru Marvel ini nanti. Khabarnya infinity stone yang terakhir akan muncul dalam filem ini. Jika lengkap semua batu, maka besedialah untuk Avengers: Infinity War pula!

Trailer terbaru ini memaparkan lebih banyak aksi Hulk dan Loki serta betapa kuatnya Hela, villain dalam filem ini. Menarik siapakah raksasa api yang bakal berlawan dengan Hulk dalam filem ini nanti? Adakah Loki hanya menggunakan Hulk dan Thor untuk keluar daripada planet ini? Segalanya akan terjawab 26 October 2017 ini.


Trailer Terbaru ‘The Last Jedi’ Bawakan Aksi Dan Emosi Yang Lebih Epik

Setelah 6 bulan menanti trailer terbaru Star Wars: The Last Jedi akhirnya dilancarkan. Trailer terbaru yang berdurasi 2.34 minit ini membawakan Kylo Ren dan Rey yang kini lebih berkuasa dan mahir mengawal Force. Buat peminat Star Wars, trailer terbaru daripada Star Wars ini sememangnya trailer tidak boleh anda lepaskan.

Tonton video epik ini untuk melihat apakah Kylo Ren akan memilih untuk berpaling kepada Supreme Leader Snoke atau sebaliknya.


Train To Busan Antara Tarikan ‘Awesome’ Terbaharu Di Genting Highlands Yang Anda Wajib Cuba

Taman Tema Genting Highlands merupakan taman tema yang terbesar di Malaysia dan menjadi destinasi pilihan ramai orang kerana penawaran permainannya yang menarik.

Malah, taman tema outdoor dijangka akan dibuka pada tahun hadapan membuatkan ramai ternanti-nanti setelah lama menunggu. Itu cerita tahun hadapan, adakah anda tahu apa tarikan terbaharu yang ada di taman tema tersebut?

Train to Busan merupakan satu filem Korea terkenal kerana jalan ceritanya yang penuh kelainan dan penuh dengan mesej seperti kasih sayang dan sebagainya. Malah, filem tersebut bukan sahaja terkenal di pasaran antarabangsa, malah juga di Malaysia.

Bagi anda yang telah menonton filem tersebut, pasti anda ingat akan zombi-zombi yang bertindak secara agresif bukan? Bagaimana jika kami katakan terdapat sebuah rumah hantu yang berinspirasikan daripada filem tersebut?

Anda tidak salah melihat kerana Resorts World Genting telah perkenalkan rumah hantu berkonsepkan Train to Busan yang hanya akan dibuka untuk tempoh 2 bulan sahaja bermula sekarang sehingga 1 Januari 2020.

Untuk pengetahuan anda, kami telah merasai sendiri pengalaman memasuki rumah hantu Train to Busan ini. Kami merasakan gabungan efek, konsep yang disampaikan dan prop yang digunakan sangat bersesuaian dengan temanya membuatkan pengunjung berasa seram, gelisah, dan menakutkan.

Pada pandangan kami, rumah hantu nombor 2 yang dipanggil ‘Train to Escape’ yang memerlukan anda berlari dan menyelamatkan diri daripada zombi cukup mengujakan dan menakutkan. Sebelum terlupa, terdapat 3 tarikan dalam rumah hantu ini iaitu Lost in Daejeon, Train to Escape dan Survivor Camp yang anda patut cuba sendiri.

Menarik, bukan? Jika anda berminat untuk mencubanya, anda boleh membeli tiket secara eksklusif di AirAsia dengan harga RM80 sahaja untuk satu tiket dan anda boleh dapatkan diskaun sebanyak 10% jika menggunakan referal kod BIGTB10 ketika check-out.

Malah, anda juga boleh beli tiket dengan hanya walk-in di sana dan jika anda berminat membeli pakej kombo Train to Busan Horror House + Skytropolis Preview Pass, harganya hanyalah RM128 seorang.

Peminat Marvel pasti masih lagi rasa terkesan dengan filem Avengers: Endgame dan kehangatan filem tersebut masih terasa. Bagaimana jika kami katakan anda boleh berjumpa dengan karakter-karakter tersebut dan berjuang bersama mereka?

Dengar sahaja sudah buat anda teruja kan? Avengers: Damage Controls ini memberikan anda satu pengalaman virtual reality (VR) dimana menjadikan anda juga adiwira dan berjuang bersama adiwira yang lain.

Kami merasakan efek yang diketengahkan cukup ‘real’ kerana ketika diserang dan berlaku letupan, kami dapat rasakan kepanasannya dan juga hembusan angin. Sebenarnya bukan mudah untuk menjadi adiwira kerana anda harus peka dan berjuang habis-habisan walaupun asyik ditembak.

Malah, kami juga dapat merasakan tembakan apabila ditembak. Bagi kami, ini adalah satu pengalaman yang unik dan cukup menarik. Keseronokan ini tidak dapat diungkapkan dengan kata-kata, anda harus cuba sendiri barulah anda tahu.

Jika anda berminat untuk merasai pengalaman luar biasa ini, anda boleh ke The Void di Genting Highland dan adalah diingatkan bahawa ianya hanya pada waktu terhad sahaja. Harga tiket masuk hanyalah RM130 seorang. Untuk maklumat lanjut, anda boleh layari laman sesawang ini.

Apa yang menjadikan kedua-dua tarikan ini menarik kerana hanya di Genting Highlands sahaja ia ada. Tidak lama lagi cuti sekolah akan tiba, maka dengan adanya tarikan terbaharu ini akan dapat membantu ibu bapa membawa anak-anak anda berhibur di sini.

Tidak lama lagi taman tema outdoor Genting Highlands akan dibuka. Klik pautan di bawah untuk maklumat lanjut.

Taman Tema Genting Highlands Bakal Dibuka Menjelang 2020

Promosi 6 Juta Tempat Duduk Percuma AirAsia Kembali Lagi Bermula 4 November 2019

Barang Antik Kerap Dicuri, Pemilik Muzium Percuma Di Melaka Ini Nekad Untuk Menutupnya


Trak Bomba Pertama Buatan Palestin Hasil Sumbangan Malaysia Sedia Jalani Ujian Percubaan

Semua orang sedia maklum hubungan antara Malaysia dan Palestin umpama adik-beradik jauh, ‘cubit peha kiri, paha kanan juga terasa’. Ada sahaja perkara yang kita kongsikan bersama.

Terbaharu, aktivis kemanusiaan Malaysia yang menetap di Gaza, Nadir Al-Nuri, telah berkongsi satu perkembangan baik yang berlaku di negara tersebut.

Sebuah trak bomba hasil buatan Palestin yang disumbangkan melalui MyAqsa Defenders telah dipertontonkan kepada orang ramai. Menurut Nadir, trak tersebut merupakan hasil biaya yang disalurkan daripada rakyat Malaysia.

Trak tersebut dibangunkan oleh pakar, jurutera serta juruteknik Palestin di Semenanjung Gaza dan berjaya disiapkan dalam masa kurang daripada tiga bulan. Menurut MyAqsa Defenders, trak ini mampu membawa air sebanyak lebih daripada 5,700 liter pada satu-satu masa.

“Memang seram sejuk apabila melihat video trak ini beraksi MashaAllah. Tak sangka kita boleh sampai ke tahap ini dalam khidmat kita kepada bumi yang telah dikepung ini.

“Alhamdulillah hari ini sejarah sekali lagi tercipta, kerana memang sejarah ditulis oleh tangan-tangan kita sendiri melalui perancangan yang teratur dan berkesan,” ujar Nadir.

Beliau turut mengesahkan bahawa empat buah lagi akan disumbangkan oleh Cinta Gaza Malaysia selepas trak pertama ini melepasi fasa percubaan untuk selama beberapa bulan.

Anda boleh lihat proses pembuatan trak bomba pertama Palestin menerusi video-video di bawah.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada tahun lalu jenama tudung terkemuka dUCK berjaya kutip RM1 juta untuk bantuan Palestin. Klik pautan di bawah untuk baca lebih lanjut.

Tabung Amal dUCk x Viva Palestina Malaysia Berjaya Kutip RM1 Juta Untuk Bantu Palestin

Kumpulan Rage Against The Machine Dikecam Peminat Kerana Sokong Palestin

Duta Israel Di PBB ‘Koyak’ Selepas Emma Watson Suarakan Solidariti Dengan Palestin


Russia Cipta Trak Sempoi Ini Pada Harga USD49,000

Sebelum ini, kereta Bentley Mulsanne Speed ‘Beluga’ cukup untuk imej boss anda. Tetapi bagaimana jika anda nak kereta yang lebih ‘nakal’? Ini trak bad-ass untuk anda.

SHERP ATV buatan Russia ini berharga USD49 ribu(lebih kurang RM202 ribu). Trak ini boleh memanjat sebarang halangan dengan mudah, setinggi 27.5 inci, boleh berenang dalam paya dan sangat tahan lasak.

SHERP dicipta oleh Alexei Garagashyan. Ianya tidak mempunyai kelajuan yang tinggi tetapi cukup untuk membuat orang ramai terpukau dengan reka bentuknya. Setakat ini, inilah kenderaan paling ‘The Boss’ pernah kami lihat. Apa pendapat anda?

P/S : Jika berlaku serangan zombie, inilah kenderaan paling selamat untuk dipandu.


Transaksi Wang Melebihi RM25,000 Perlu Dilaporkan Ke BNM Bermula Hari Ini

Selari dengan pengumuman bank negara yang dibuat sebelum ini, bermula pada 1 Januari 2019 kesemua transaksi wang melebihi RM25,000 perlu dan bakal dilaporkan ke Bank Negara Malaysia. Langkah yang dibuat ini sejajar dengan idea bank negara untuk mengelakkan daripada pengaliran wang yang tidak diketahui sumbernya.

Menurut Bank Negara Malaysia, Cash Threshold Report (CTR) ialah transaksi tunai melebihi RM50,000 yang melibatkan mata wang domestik atau asing dalam bentuk fizikal atau dalam bentuk transaksi boleh runding seperti cek pengembara. Transaksi ini termasuk pengeluaran tunai atau tukaran instrumen boleh runding pembawa bagi tunai. Cek pindahan elektronik atau pembiayaan semula dan pembaharuan deposit tetap tidak termasuk dalam kategori CTR.

Menurut kenyataan Gabenor Bank Negara Malaysia, Datuk Nor Shamsiah Mohd. Yunus langkah ini merupakan keputusan yang terbaik memandangkan CTR negara berada pada nilai yang terlalu tinggi. Berdasarkan jangkaan awal pihaknya pengurangan CTR ini tidak akan memberi apa-apa kesan terhadap ekonomi negara.

Berdasarkan laporan, difahamkan Malaysia kini berada di tangga kesepuluh dalam carta pengaliran wang yang tidak diketahui sumbernya. Langkah yang dibuat ini sekaligus membolehkan bank negara mengetahui sumber pengaliran wang dengan lebih jelas.

#RealDeal. Nak dapatkan handphone power 8GB RAM + 128GB Storage? Jom tonton video ini.


Robot Transformer Versi Monkey King Di China Ini Nampak Sungguh Hebat

Terkenal sebagai ‘pakar peniru’ yang hebat, kali ini China cipta robot transformer versi tersendiri pula dengan mengambil watak lagendaris Raja Monyet (Sun Wukong) sebagai subjek dalam karya seni ini.

Yang uniknya tentang arca robot ini, ia diperbuat daripada sisa-sisa kereta terbuang dengan ketinggian lebih dari 10 meter. Aweseome!  Penampilan Raja Monyet dengan tongkat saktinya dalam bentuk besi ini nampak sungguh hebat.

Karya agung Raja Monyet versi transfomer ini dipamerkan di Qingdao, yang terletak di bahagian timur Provinsi Shandong, China. Patung ini turut mendapat perhatian penduduk setempat sejak ia dipamerkan pada 4 Ogos yang lalu.

Menurut laporan dari Shanghaiist, patung ini merupakan kemucunlan Raja Monyet pada abad yang ke 21. Kemungkinan cerita Sun Wukong bakal menampilkan robot monyet pula untuk filem yang akan datang. Apa pun sama-sama kita nantikan.


Cantik Transformasi Rumah Lelong Jadi Kediaman Impian Ini

Dari lelong jadi rumah idaman ini merupakan hasil karya bekas pelajar saya yang bekerja di syarikat jurureka antarabangsa di Malaysia. Sejak zaman pelajar karyanya cemerlang, bila kerja dia lebih gemilang.

Lelaki tak bujang ini juga mula menjadi pelabur hartanah yang kacak dan bijak. Pada usia yang muda beliau telah memiliki rumah pertama dan berimpian untuk ada rumah kedua dalam waktu terdekat.

Wawasan anak muda ini luar biasa istimewa. Kediaman ini asalnya dilelong, dibeli kembali dan direkabentuk kembali oleh bekas pelajar pintar saya Muhd Arif Abd Latif.

Rumah lelong ada dimana-mana, berani mencuba jika ilmu penuh didada.


Transformers Di Pulau Pinang!

Bagi peminat siri Transformers, ini berita baik untuk anda.

Satu pesta Transformers Street Arts akan diadakan di Esplanade Penang bermula dari 17 Julai hingga 17 September 2015.

Jika anda bakal berkunjung ke Pulau Pinang, mungkin anda boleh singgah dan sertai acara ini.

Jom layan gambar persediaan yang sedang dilakukan untuk Transformers Street Arts ini.

BACA: Inilah Hadiah Harijadi Yang Paling Cool. Bukan Setakat Budak-Budak, Orang Dewasa Pun Layan

BACA juga: Ini Adalah Versi Transformers Bumblebee Paling Comel Buat Masa Kini, Anda Akan Teruja!

LIKE dan FOLLOW Vocket di Facebook serta Instagram


11 Keadaan Bilik Kecil Di Jepun Yang Akan Buat Anda Hargai Bilik Sendiri

Agak mengejutkan melihat keadaan bilik-bilik kecil ini ada di Jepun. Saya fikir keadaan di flat kos rendah di Hong Kong itu sudah horror. Tapi ini lebih kurang sama tahapnya.

Won Kim, jurugambar yang pernah menjadi pengembara di Jepun kembali semula di sini selepas 2 tahun untuk merakamkan suasana bilik kecil yang dipanggil hotel kapsul di Jepun.

Seakan-akan ruang untuk cacing, hotel kapsul ini dihuni secara sementara oleh pengembara dan ada juga merupakan penduduk tetap.

Menurut Won Kim, gambar-gambar yang dirakamkan olehnya ini menggambarkan bagaimana penduduk menggunakan ruang kecil itu untuk hidup.

Ruang itu juga menggambarkan personaliti dan kebolehan mereka memanfaatkan ruang yang ada. Ia dipisahkan dengan plywood tanpa pintu dan tingkap.


Anak Ben Affleck Langgar BMW Ketika Dia Sibuk ‘Cuci Mata’ Lihat Kereta Sewa Mewah

Baru-baru ini media antarabangsa melaporkan anak Ben Affleck, Samuel Garner Affleck telah membuat ‘onar’ semasa bersama ahli keluarganya ketika pergi ke sebuah kedai kereta sewa mewah di Beverly Hills.

Semasa Ben dan isterinya, Jenifer Lopez sedang melihat pelbagai kereta mewah yang ada di 777 Exotics, Ben telah membenarkan Samuel masuk ke tempat duduk pemandu Lamborghini Urus berwarna kuning.

Tidak pasti siapakah yang menghidupkan enjin kereta, Samuel atau orang lain, kanak-kanak berusia 10 tahun itu telah menukar ke gear reverse, lalu melanggar sebuah SUV BMW putih yang berada di belakangnya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Daripada video yang tular itu, kelihatan bampar belakang pada bahagian penumpang Lamborghini itu telah bersentuhan dengan roda hadapan BMW dan sisi hadapan kereta terbabit.

Sejurus pelanggaran itu berlaku, Samuel segera turun daripada SSUV kuning dan melihat keadaan kedua-dua buah kenderaan terbabit.

“Tiada sebarang kerosakan dan semuanya orang okay,” kata wakil Ben kepada TMZ. Semoga kita ambil pengajaran dan jangan terlalu ‘percaya’ dengan anak dan meninggalkan mereka keseorangan di dalam kereta.

Sebelum ini pemandu Cristiano Ronaldo dilaporkan telah hilang kawalan, lalu menyebabkan kemalangan Bugatti Veyron miliknya. Baca lebih lanjut melalui pautan di bawah.

Bugatti Milik Cristiano Ronaldo Bernilai Hampir RM10 Juta Terlibat Kemalangan Sewaktu Percutiannya

Baru Sahaja Kemalangan Melibatkan Lamborghini, Penyanyi Ini Masih Boleh ‘Joget’ Dalam Hujan

Mahu Tunjuk Handal Dengan ‘Kereta Pinjam’, Pasangan Pengantin Hancurkan Lamborghini Rakannya


Xiaomi Bekerjasama Dengan Hasbro Untuk Menghasilkan Transformers Soundwave Daripada Mi Pad 2

Xiaomi merupakan syarikat yang semakin berkembang di China. Xiaomi yang pada awalnya memfokuskan kepada menghasilkan telefon pintar dengan harga yang rendah kini telah menceburi industri barangan elektronik dengan menghasilkan televisyen dan penapis udara.

Oh ya, jangan terkejut jika saya katakan Xiaomi juga ada menghasilkan periuk nasi sendiri dan periuk nasi keluaran Xiaomi merupakan antara periuk nasi tercanggih dunia ketika ini.

Perkembangan Syarikat Xiaomi nampaknya tidak berakhir di situ sahaja. Yang terbaru, Xiaomi telah bekerjasama dengan Hasbro untuk menghasilkan sebuah figura aksi yang diinspirasikan daripada robot Transformers Soundwave daripada Xiaomi Mi Pad 2.

Apa yang lebih menarik tentang figura aksi ini adalah rekaan dan kekemasan yang dititikberatkan oleh dua syarikat ini.

Jika dikaitkan dengan Robot Transformers sudah tentu Xiaomi Mi Pad 2 ini mampu diubah menjadi Transformers Soundwave.

Setakat ini masih belum ada pengumuman rasmi daripada pihak Xiaomi tentang penjualan figura aksi ini. Pada pendapat kami, peluang untuk mendapatkan figura aksi ini agak tipis memandangkan terdapat beberapa barangan keluaran Xiaomi sebelum ini yang tidak dijual untuk pasaran Malaysia.


Transformers: The Last Knight Diumumkan Sebagai Tajuk Terbaru Filem Transformers

Transformers arahan Michael Bay merupakan antara siri filem yang paling banyak menjana keuntungan di Hollywood. Meskipun menerima kritikan yang negatif daripada para peminat Transformers sejak dari awal pembikinan filem Transformers, keuntungan yang diterima oleh syarikat Paramount Pictures amatlah memuaskan.

Tajuk terbaru filem kelima Transformers ini baru sahaja diumumkan dengan tajuk The Last Knight. Tajuk yang diumumkan ini sedikit sebanyak sangat mirip jika dibandingkan dengan filem kedua Batman arahan Christopher Nolan iaitu The Dark Knight.

Setakat ini, masih belum ada sebarang info tentang plot terbaru filem Transformers ini memandangkan produksi bagi filem terbaru ini akan mula dijalankan pada bulan hadapan iaitu pada 6 Jun 2016. Mark Wahlberg selaku pelakon utama bagi filem ini bakal berganding bersama Isabela Moner selaku heroin bagi filem ini.

Terima kasih kepada Paramount Pictures atas teaser pertama filem terbaru Transformers: The Last Knight. Filem ini dijangka akan mula ditayangkan di pada 23 Jun 2017 ini.

Calling all #Autobots: Optimus Prime is ready for battle. Are you? #transformers

A video posted by Transformers (@transformersmovie) on May 16, 2016 at 3:28pm PDT


Transgender Dibakar Hidup-Hidup Di Jakarta Selepas Tidak Mengaku Mencuri

Seorang transgender berusia 42 tahun bernama Mira telah dibakar hidup-hidup pada Sabtu (4 April) lalu di Cilincing, Jakarta Utara oleh sekumpulan samseng yang menuduhnya mencuri.

Menurut kawan mangsa dan aktivis transgender di Yayasan Srikandi Sejat, Yuni Irawan menyatakan bahawa Mira dibunuh selepas seorang pemandu lori menuduh beliau mencuri dompet dan telefon bimbit milik si pemandu lori tersebut. Yuni yang bertanggungjawab menceritakan kronologi kejadian tersebut menambah bahawa pemandu lori tersebut telah mengeledah rumah Mira.

Disebabkan tidak menjumpai apa-apa bukti yang menunjukkan Mira bertanggungjawab, pemandu lori kemudian beransur pergi. Namun selang beberapa jam, datang sekumpulan samseng mendekati Mira. Yuni dalam temubual bersama Kompas menyatakan bahawa dia yakin bahawa sekumpulan samseng tersebut adalah orang suruhan pemandu lori tadi.

“Apabila pemandu lori pulang, beliau mungkin telah memberitahu sekumpulan samseng untuk membawa Mira. Para samseng datang dan mengambil Mira. Lima orang. Kerana Mira tidak mahu ikut. Dia dibawa secara paksa,” kata Yuni seperti yang dilaporkan oleh Kompas.

Melalui kenyataan yang dibuat oleh Orin, kawan kepada Mira yang bersama saat kejadian berlaku, terdapat tujuh orang samseng yang bersama dengan Mira. Mereka memukul Mira dan mendesak beliau agar mengaku, namun Mira tetap menafikan bahawa dia mencuri dompet atau telefon bimbit pemandu lori tersebut.

“Masih [Mira] tidak mahu mengaku setelah dipukul oleh tujuh orang samseng,” tambah Yuni kepada Tribunnews.

Menurut Orin, samseng ini sebenarnya bekerja sebagai pengawal keselamatan tidak rasmi di kawasan setempat. Setelah pukulan tidak berjaya membuatkan Mira mengaku, mereka mula mengancam untuk membakar Mira.

“[Salah seorang] bertanya kepada Mira, ‘Adakah kau mahu mengaku atau tidak? Sekiranya tidak, aku bakar kau,” kata Orin kepada The Jakarta Post.

Mereka kemudiannya menyiram dua liter diesel dan petrol ke tubuh badan Mira dan menyalakan api. Dalam keadaan terbakar, Mira sempat melarikan diri, dia kemudian dibawa oleh masyarakat setempat ke Hospital Daerah di Jakarta Utara. Mira meninggal dunia pada keesokan harinya, Ahad (5 April) pada jam 12 tengah hari.

Semalam, Detik melaporkan bahawa pihak polis sudah berjaya menangkap beberapa suspek yang bertanggungjawab ke atas kejadian tersebut. “Sudah ada suspek yang ditangkap,” kata Kasat Reskrim Jakarta Utara Polis Metro Kompol Wirdhanto Hadicaksono.

Namun pihak polis tidak memberi maklumat terperinci seperti berapa ramai suspek yang telah ditangkap. Melalui kenyataan media Institut Keilmuan dan Institut Hak Asasi Manusia Sandya, dari lima orang yang bertanggungjawab membakar Mira, hanya dua orang sahaja yang ditangkap.

Untuk rekod, ini bukanlah kali pertama kejadian ini berlaku di Indonesia. Menurut laporan dari Institusi Arus Pelangi, sejak 2006-2018 terdapat lebih 1,850 kes kekejaman terhadap kumpulan LGBT yang gagal diselesaikan oleh pihak berkuasa.

Untuk bacaan lanjut mengenai situasi LGBT di Malaysia dan Indonesia, sila klik pautan di bawah.

Kerajaan Indonesia Siasat Cubaan Kembangkan Dakyah LGBT Di Sebuah Vila Terkenal

Sambutan Hari Wanita Sedunia Jadi Medan LGBT ‘Tunjuk Perasaan’?

Lagu Akhir Zaman Bunkface Dikecam Kerana Bantah LGBT


Transplantasi Organ Babi Ke Tubuh Manusia Bakal Jadi Realiti

Sejak kebelakangan ini kita digemparkan dengan kajian para saintis dari Amerika Syarikat yang ingin melakukan pemindahan organ babi ke tubuh manusia sebagai salah satu jalan penyelesaian terhadap masalah kekurangan penderma organ. Pemilihan haiwan tersebut sebagai ‘ganti’ adalah kerana saiz organnya yang hampir sama dengan manusia.

Dalam satu laporan pada tahun 2014, para saintis telah membuktikan hasil DNA haiwan tersebut mampu menumbuhkan kembali otot kaki manusia dengan menggunakan kaedah implan yang dibuat dari jaringan kandungan air kencing babi.

Namun begitu, usaha para saintis mencari solusi masalah kekurangan penderma organ ini menimbulkan banyak kontroversi terutama apabila ianya melibatkan penganut agama Islam kerana haiwan tersebut terdiri di dalam kategori najis berat.

Setelah kajian selama beberapa tahun , terkini para penyelidik telah menemui satu sistem suntingan gen CRISPR–Cas9  bakal digunakan untuk melawan 25 jenis virus yang menyerang babi supaya virus ini tidak berjangkit ke tubuh manusia apabila pemindahan organ dilaksanakan.

Untuk ujian pemindahan yang sebenar, para saintis mensasarkan jantung, hati dan ginjal kerana organ ini adalah yang paling banyak diperlukan. Dianggarkan ianya bakal dilakukan seawal tahun 2019. Bagaimanapun ia hanyalah anggaran sahaja, penyelidikan secara terperinci dan teliti masih lagi di dalam kajian.

Kepada rakyat Malaysia yang ingin melakukan sumbangan dengan menderma organ, anda boleh layari lawan web rasmi derma organ di dermaorgan.gov.my untuk maklumat lanjut sila klik di sini.


TRAPO Tawar Diskaun Sehingga 15% Bagi Koleksi Terbaharu Kolaborasi Eksklusif Dengan Star Wars

TRAPO, sebuah jenama aksesori kereta terkemuka di Malaysia telah melancarkan dua produk baharu hasil kolaborasi eksklusif yang diinspirasi oleh watak-watak Star Wars yang diminati ramai: pemegang telefon kereta dan alas cawan edisi khas yang moden dan bergaya.

Dengan koleksi edisi terhad yang menarik ini, TRAPO berharap dapat mendekatkan momen Star Wars yang menjadi kegemaran peminat kepada pemandu bukan sahaja di Malaysia, tetapi di seluruh dunia.

Oleh itu TRAPO memberikan diskaun sehingga 15% bagi mereka yang ingin mendapatkan dua pemegang telefon dan dua alas cawan, di mana kesemua aksesori itu hadir dengan tema Darth Vader dan Stormtrooper.

Dalam pada itu TRAPO juga menawarkan diskaun sebanyak 10% bagi peminat Star Wars yang mahu mix & match aksesori tersebut.

“Di TRAPO, kami percaya bahawa setiap individu harus merasai pemanduan yang selesa dan menyeronokkan – terutamanya ketika mengembara di galaksi.

“Ramai diantara kita di Malaysia membesar dengan Star Wars, justeru ramai peminat dewasa yang mencari koleksi Star Wars baru untuk menunjukkan minat yang mendalam kepada francais kegemaran mereka.

“TRAPO berusaha untuk menawarkan sentuhan segar kepada motif-motif ikonik Star Wars, dengan harapan supaya pemandu
boleh memandu dengan lebih gaya di jalan raya” kata Tzong, Ketua Pegawai Eksekutif Bersama TRAPO.

A post shared by Trapo Malaysia® Car Mats (@trapomalaysia)

Mengambil kira fungsi dan reka bentuk menarik, koleksi baru yang terinspirasi oleh Star Wars ini merangkumi pemegang telefon kereta yang selamat digunakan dan alas cawan yang diperbuat daripada 100% elemen Diatomik untuk mengelakkan kesan tumpahan air di dalam kereta.

Produk baharu yang terinspirasi oleh Star Wars kini boleh didapati melalui laman web rasmi dan mana-mana hub TRAPO berhampiran anda.


Trauma Dipukul Rizky Billar Hingga Masuk Hospital, Lesti Kejora Tidak Mahu Pulang Ke Rumah

Sebelum ini, berita pergolakan rumah tangga selebriti Indonesia, Rizky Billar dan Lesti Kejora mendapat liputan meluas dimana Lesti dilaporkan menjadi mangsa Kekerasan Dalam Rumah Tangga (KDRT).

Dalam laporan tersebut, Rizky Billar mula bertindak agresif dengan memukul isterinya selepas wanita itu meminta untuk dihantar pulang ke rumah orang tuanya. Terbaharu, Lesti sudah dibenarkan pulang selepas menerima rawatan di Rumah Sakit Bunda Menteng selama empat hari.

Menurut Ketua Perhubungan Awam Polda Metro Jaya Kombes Pol E Zulpan, Lesti enggan pulang ke rumah yang didiami bersama Rizky kerana mengakui masih trauma. Tambahnya, Lesti mengalami kecederaan pada dua bahagian leher gara-gara tindakan panas baran Rizky.

Menurut laporan, Lesti mendakwa suaminya berlaku curang lalu Rizky mula bertindak agresif dengan memukul dan menolak Lesti di atas katil sebelum mencekiknya sehingga Lesti terjatuh di lantai.

Kes ini masih dalam siasatan pihak polis dan disiasat mengikut Pasal 44 Undang-undang No.23 Tahun 2004 tentang Penghapusan Keganasan Rumah Tangga (UU PKDRT). Jika disabitkan kesalahan, pelaku boleh dipenjara sehingga 15 tahun sekiranya mangsa mengalami luka berat ataupun meninggal dunia.


Trauma Lihat Mangsa Meninggal Dunia Ketika ‘Hiking’, Perkongsian Wanita Ini Tarik Perhatian Netizen

Ketika ini, boleh dikatakan ramai orang mula mendaki ke bukit atau gunung untuk menikmati alam semulajadi selepas lama terkurung di rumah. Malah, anda pasti tidak akan melepaskan peluang jika dapat menyaksikan sendiri keindahan alam walaupun perlu berjalan jauh.

Terbaharu, seorang pengguna TikTok @amizaazlin berkongsi dirinya berasa trauma apabila melihat seorang wanita tidak sedarkan diri dibawa turun oleh kakitangan Taman-Taman Sabah. Malah, mangsa telah diberi bantuan kecemasan dan mangsa disahkan meninggal dunia akibat sesak nafas.

Reply to @noorisjati Saya cerita semua kat sini ya. Bye Bohey Dulang, inshaaAllah tak repeat 🥲

Difahamkan, mangsa dikatakan mengadu sakit dada dan sesak nafas sebelum tidak sedarkan diri ketika dalam perjalanan mendaki bukit di Pulau Bohey Dulang. Kejadian tersebut membuatkan Amiza berasa takut sebelum memulakan perjalannya.

Video tersebut mendapat perhatian netizen dan rata-rata netizen mendoakan mangsa tersebut. Hal itu juga membuka mata segelintir netizen bahawa sebenarnya bukannya boleh ‘hiking’ tanpa keadaan fizikal yang bersedia.

Malah, para netizen mengatakan sebelum ‘hiking’ seharusnya tahu keupayaan diri dan tidak terlalu memaksa diri untuk melakukan aktiviti lasak itu. Bukan itu sahaja, rata-rata netizen menyarankan agar mereka yang mahu ‘hiking’ selepas ini untuk pastikan diri ‘fit’ dahulu dan tahu kemampuan diri.

Sementara itu, selain Bohey Dulang, terdapat banyak destinasi menarik yang boleh anda kunjungi di Sabah. Klik pautan di bawah untuk ketahui lanjut.

Lokasi Pelancongan Hebat Yang Anda Boleh Lawati Jika Berada Di Sabah

Perkongsian Menarik Bagaimana Lelaki Ini Tawan Puncak Gunung Rinjani Tanpa Latihan Fizikal

10 Lokasi Treking Dan Hiking ‘Best’ Dalam Malaysia Untuk Kaki Gunung


Travel 10 Hari Di New Zealand, Ini Tips Daripada Aku Untuk Rujukan

Dalam artikel ni aku nak berkongsi tips travel ke New Zealand. Bulan 1 hari tu aku dan kembar aku Asiah Nadhirah Nizam jelajah South Island of New Zealand by car – 830km, RM3,400.

Hari pertama
Kuala Lumpur – Auckland – Christchurch (bermalam dan ambil kereta).

Hari ke 2
Castle Hill – Lake Tekapo – Lake Pukaki -Twizel (bermalam).

Hari ke 3
Lake Wanaka – Queenstown. Di Queenstown kami melawat banda ini dan Lake Wakatipu. Malam tengok stargazing. Kami bermalam di sini.

Hari ke 4
Aktiviti Ledge Swing di Queenstown – Aktivity Zipride di Kawarau River – bertolak dan bermalam di Dunedin.

Hari ke 5
Berehat di Dunedin (tempat kembar aku belajar).

Hari ke 6 dan ke 7
Sightseeing di Dunedin. World’s Steepest Road.

Hari ke 8
Dunedin – Nugget Point – Invercargill, Bluff (bermalam di sini).

Hari ke 9
Bluff – Dunedin – Moeraki Boulders – Christchurch (bermalam di sini).

Hari ke 10
Flight Christchurch – Auckland – Kuala Lumpur – Terengganu.

Baca: 40 Tip Bagaimana Saya Travel Sendiri Dengan Keluarga Di New Zealand

Aku beli tiket dengan ejen. Jadi aku dapat tiket yang murah berbanding biasa, RM 1600 return tiket Air Asia. Beberapa hari lepas baru aku dapat tahu rupanya ejen tu scammer. Alhamdulillah aku dapat tiket dan trip aku berjalan lancar untuk kali ni.

Kalau korang ada destinasi lain lepas Auckland, jangan ambil flight yang gap dia terlalu rapat dengan waktu ketibaan korang di Auckland. Paling kurang 3 jam gap tu. Nak naik flight domestik, boleh naik bas free yang boleh bawa korang ke terminal domestik.

Kalau korang naik AirAsia, nanti ada transit di Gold Coast. Ada pengumuman dalam flight sebelum mendarat. Dengar elok-elok tau. Pihak AirAsia bagi tahu nanti nak masuk lorong mana.

Sebelum mendarat di Auckland tu, dalam flight kena isi declaration form. Maknanya setiap makanan yang korang bawa kena beritahu dan istiharkan. Isi betul-betul nanti kena saman. Bawa pen satu.

Di emegresen pula, kalau korang bawa makanan kena masuk ke lorong khas untuk declare and check makanan dalam beg.

Tak boleh bawa madu, tumbuh-tumbuhan, serangga, benda yang ada serangga (lada kering aku hari tu kena inspect sebab dia ingat ada serangga).

Macam mana nak ke domestic airport dari  international airport? Hanya perlu tunggu bas. Ada perkhidmatan bas percuma di depan international airport tu. Atau kalau nak jalan-jalan, boleh je. Ikut saja garisan hijau yang ada di lantai, bermula di pintu masuk ke airport.

Sebelum keluar dari negara New Zealand pula, kena isi declaration form sekali lagi dan serahkan masa di immigration control. Berlambak je declaration form tu di airport.

Kereta sewa cari di internet dan kena bandingkan harga. Google je cari kereta sewa (rental car in South Island, New Zealand).

Lesen memandu Malaysia boleh guna di New Zealand tau. Tak perlu susah-susah mohon lesen memandu antarabangsa.

Nak tengok kereta tu murah ke tak, sehari 40 NZD tu mahal. Berlambak kereta di bawah harga ni.

Travel dalam kumpulan. Boleh bahagi-bahagi duit. It will get cheaper.

GPS boleh disewa. Kita orang dapat 25 NZD satu unit. Guna berhari-hari tu. Kira murah lah. Sebab ada je syarikat yang kasi sewa ikut hari. Kadang-kadang 25 NZD tu satu hari. Mahal tu.

Kalau tak nak sewa GPS pun okay, download apps ke HP. GPS yng boleh digunakan tanpa internet antaranya MAPS.ME. Kalau Google Maps pun okay, tapi ada sesetengah jalan tu tak ada garisan. Hahahaha.

Pandu di waktu siang. Di sini tak ada lampu jalan sangat. Jadi jalan gelap di waktu malam.

Pandu elok-elok tau. Ingat had memandu di sana.

Di NZ juga ada jambatan sehala. Maksudnya satu jalan je boleh lalu dekat di situ pada satu-satu masa. Pandai-pandailah bergilir dengan kereta sebelah lain tu.

Kalau masa mula-mula dapat kereta tu minyak penuh, makanya masa hantar dan pulangkan nanti kena isi penuh juga.

Sila jangkan kos lebih tinggi di musim sejuk sebab kena pasang pemanas di kereta.

Cari di Booking.com dan Agoda.com. Kalau travel dalam kumpulan 4 ke 5 orang, boleh duduk di Backpackers. Backpackers in bukan hotel, tapi macam dorm hostel. Kongsi dapur, tandas. It’s cheaper that way. Caj dikenakan dalam 20 – 35 NZD seorang satu malam.

Nak berkhemah boleh, tapi sejuklah malam-malam tu. Baik bawa sleeping bag. Hahahahaha.

Makanan halal di sini banyak je, terutamanya Auckland. It’s okay.

Bawa makanan and air sebelum mulakan perjalanan.

Kalau nak beli barang keperluan harian, tempat yang banyak barang murah-murah ialah Countdown, New World, dan Pak n Safe. Korang boleh dapat roti dengan harga 1NZD je di sini.

Cakap pasal air, air kat sini free. Ambi je air paip. Tu dah macam air mineral dah. Sistem pengairan di sini tiptop.

Bagi siapa-siapa yang ada motion sickness, sila bawa ubat. Jalan di sini kebanyakannya macam ular kena palu.

Boleh semak cuaca di Metservice.com dalam 2 ke 3 hari sebelum trip bermula.

Simcard data mobile. Tak perlu beli. Jika korang pergi ke Backpackers atau hostel atau tempat sewa kereta, di kaunter tu ada bagi simcard percuma untuk pelawat. Ambi je. Nanti pergi kedai beli di topup. Dan kadang-kadang talian telefon dan internet tak ada di kawasan tertentu. Just bear with it.

Jika travel di musim panas iaitu antara bulan 12, 1, 2 tu taklah panas sangat. Bawa baju tebal sikit. Sweater pun okay. Walaupun musim panas tapi masih juga sejuk.

Jika travel di South Island, lagi sejuk dan bawalah baju lagi tebal.

Jika tengok satu tempat tu ramai gila orang, maknanya best lah tu tempat tu. Jangan takut jangan malu. Pergi je tengok.

Bagi sesiapa yang travel guna GoPro, nak ambil gambar tak perlu guna connection with smartphone bila nak ambik gambar. Boleh guna mode video+picture. Setiap 5 saat GoPro akan rakam video dan ambil gambar. Pandai-pandailah lah posing setiap 5 saat. Hahahaha.

Pengangkuta (314 NZD untuk 8 hari. 157NZD seorang)

Penginapan di Queenstown(58NZD. Atau 29NZD seorang)

Penginapan di Twizel(68NZD. 34NZD seorang)

Baca lagi: Inilah 20 Tip Cara Saya Berjimat Sewaktu Travel Di New Zealand


Travel 2 Bulan Di Korea Selatan, Ini 11 Tip Cari Makanan Halal Di Sana

Jika anda ikut trip melancong ke Korea, biasanya anda akan pergi ke Seoul. Di sana, jika anda pergi Itaewon, banyak restoran halal yang boleh diterjah. Jadi tak ada masalah makan sangat. Sediakan duit sajalah.

Macam mana pula kalau tercampak ke luar Seoul atau tempat-tempat lain yang susah cari makanan halal? Takkan nak makan roti dengan ramyun (mi segera) saja kan?

Syukurlah saya ada pengalaman duduk di Ochang, Korea yang memang jauh dari Seoul. Maka sepanjang di sana, saya belajar dengan kawan-kawan Korea macam mana nak cari makanan halal.

Saya kongsikan di sini, manalah tau kalau anda nak pergi Korea tak ikut travel guide, bolehlah anda aplikasikan tips yang saya nak bagi ni.

1. Tengok gambar di papan tanda restoran

Secara umumnya, kalau restoran tu speciality dia ikan, di papan tanda dia ada gambar atau ikon ikan. Kalau speciality dia sotong kurita, ada gambar sotong kurita. Restoran jenis macam ni hampir keseluruhan makanan dia berasaskan gambar tu.

Ya, restoran yang papan tanda dia gambar khinzir pun ada. Kalau jumpa ni, baik anda cari restoran lainlah takut kau tak lalu nak order pula nanti.

Selain dari papan tanda, di menu dia pun ada gambar atau ikon ikan atau sotong atau binatang-binatang lain. Maka pilihlah yang halal dimakan.

Insya-Allah selamat. Jangan pula tanya periuk dia ada guna untuk masak daging ke tak, pisau dia, chopping board dia, chopstick semua nak selidik. Kalau jenis was-was macam ni, saya cadang anda simpanlah duit tu tak payah beli tiket pergi Korea. Baik guna duit tu pergi kelas belajar fiqh luar negara.

Lotteria ni kira restoran fast food yang terkenal di Korea, lebih kurang macam McD dan KFC. Jenama Lotte ni anda akan jumpa merata-rata. Buat makananlah, buat theme parklah. Macam-macam benda si pakcik Lotte ni buat.

Kalau berkunjung ke Lotteria, order Shrimp Burger atau burger udang. Rasa dia memang sedap, macam makan Filet O Fish di McD.

Kalau di UK dulu, saya makan Filet O Fish (McD) dan Bean Burger (Burger King) untuk cari yang halal. Di Korea pun samalah. Ada pilihan burger udang ni untuk orang yang tak makan daging.

Chamchi ni dalam bahasa Korea. Dalam Bahasa Melayu maksudnya Ikan Tongkol atau Tuna.

Jadi kalau nak selamat, order makanan berasaskan Chamchi.

a) Chamchi Kimbab (참치김밥) – Nasi gulung seaweed berinti tuna. Kira macam sushi tuna lah. Segulung tu panjang dia 30cm lebih kurang. Lepas tu nanti dia potong-potong macam sushi. Diameter Chamchi Kimbab ni lebih kurang 2 inci. Besar tu. Kalau makan satu gulung ni saya rasa memang terbongkang terus atas katil.

Dulu saya tak tau macam mana nak cakap tak nak daging ikut tatabahasa yang betul, jadi saya cakap je “Gogi andeyo” – maksudnya lebih kurang jangan letak daging dalam tu.

b) Chamchi Dopbab (참치 덮밥) – Nasi berlauk masak asam kimchi tuna. Yang ini kegemaran saya. Dulu masa saya puasa di sana pun, saya order 2 pinggan nasi ni setiap malam. Satu saya guna untuk buka puasa, satu untuk sahur.

Lauk tuna dia tu macam anda makan masak asam pedas, cuma yang ini lebih asam dari pedas sebab dia guna kuah kimchi tu (melainkan kau tergigit cili dia).

Nakji ni pun dalam bahasa Korea. Dalam Bahasa Melayu maksudnya sotong kurita atau octopus.

Restoran yang aku paling suka pergi waktu di Ochang ialah Misoya. Di sini ada jual Nakji Doebbab. Nasi dengan sambal sotong kurita. Fuh, memang terangkat beb! Dia hidang dalam claypot panas-panas. Anda gaul rata-rata, dah jadi nasi goreng berlauk sotong.

Anda boleh makan di situ atau bungkus bawa balik. Dia punya packing pun terbaik, bukan masuk plastik ikat tepi. Siap tray dengan mangkuk untuk sup miso dan kimchi sekali.

Chukumi ni maksudnya Baby Octopus. Anda cari restoran yang ada gambar sotong, biasanya ada makanan ni. Dia akan masak sambal sotong ni dalam kuali di meja anda.

Cara makan dia, anda ambil satu sotong lepas tu balut dengan daun salad dia. Lepas tu sumbat masuk dalam mulut. Lebih kurang teknik dia macam orang tua-tua makan sirih.

Bila anda dah makan sotong tu semua sampai tinggal sikit dalam kuali, makcik restoran akan datang bawa nasi. Kemudian nasi tu akan digaul dan digoreng sekali dengan sambal sotong tadi. Kiranya anda makan lauk dulu, lepas tu baru makan nasi goreng.

Chukumi gui ni pedas yang teramat tapi sedap. Kalau anda ada masalah sembelit, insya-Allah sembuh lepas makan chukumi ni.

Anda sebut ‘hae’ tu macam nak sebut ‘hair’ dalam bahasa Inggeris. Haemul maksudnya seafood atau makanan laut. Jadi disebabkan makanan laut ni semuanya halal, maka anda tak perlu risau.

Anda masuk kedai, kalau tak tau nak order apa, cari yang ada perkataan haemul ni. Insya-Allah selamat.

Kalguksu ni lebih kurang macam mi sup. Yang buat dia sedap tu ialah tekstur mi dia dan juga kuah. Simple, tak banyak sayur dan segala macam mak nenek barang dalam tu, tapi sedap.

Kalau nak order, anda order dua jenis ni:

a) Bajirak kalguksu – mi sup kepah. Kepah dia banyak, segar dan kuahnya memang buat anda nak tonggengkan mangkuk tu hirup sampai habis.

b) Haemul kalguksu – mi sup seafood. Sama juga, cuma ada tambahan binatang lain contohnya sotong.

Baca: Mencari Makanan Halal Di Korea Kini Lebih Mudah Dengan Aplikasi Halal Korea

Jeon ni cara sebut dia macam anda sebut John. Pajeon ni lebih kurang macam telur dadar campur tepung berinti daun bawang dan bahan-bahan lain.

Kalau nak rasa telur dadar ni, ada dua jenis yang kau boleh order

a) Haemul pajeon – telur dadar campur seafood (udang, sotong, kepah)

b) Kimchi pajeon – telur dadar campur kimchi.

Goguma maksudnya sweet potato atau keledek. Jadi kalau pergi kedai pizza, kalau tak nak order ‘cheese and tomato pizza’, anda boleh order pizza keledek ni.

Jangan gelak. Bunyi macam pelik, tapi rasa dia sedap. Macam anda makan pizza pisang campur kaya di Domino’s Pizza tulah.

Untuk senarai makanan ringan, saya cadangkan anda pergi ke page Halal Korea. Anda boleh tengok apa yang selamat untuk dimakan dan apa yang anda kena elak. Makanan ringan ini senang dibeli di kedai serbaneka GS25 (macam 7-Eleven) atau pasaraya yang lain.

Antara makanan dan minuman yang saya suka:
1. Milkis – air berkarbonat susu + yogurt tapi rasa vanilla. Sedap lemak berkrim.
2. Pepero – yang ini biasa kau jumpa di Malaysia.
3. 새우깡 – keropok udang jenama Nongshim
4. Nacho Rich Cheese jenama Orion

a. Ais kosong (atau dalam bahasa korea dipanggil ‘mul’) percuma di semua restoran yang kecil-kecil ni. Boleh free refill lagi. Kalau kau nak air berperisa, kena bayarlah.

b. Kimchi pun diberikan percuma. Mula-mula dulu aku tak suka juga. Lepas sebulan, memang jadi ulam. Kalau makan tak ada kimchi ibarat lagu tanpa irama.

c. Bibimbap pun halal juga. Minta yang tak ada daging. Cuma bibimbap ni biasa sangat, nasi dengan telur dan sayur. Bosannya. Baik kau makan benda-benda yang aku cadangkan tadi lagi sedap.

Saya harap sedikit sebanyak ada gunalah juga tips yang saya beri ni. Jangan nanti anda jalan-jalan ke Korea tapi makan tak puas.

Kalau ada apa-apa yang saya silap, sila betulkan. Ini saya cakap berdasarkan pengalaman saya duduk dalam 2 bulan lebih di sana. Rasanya cukuplah ni untuk survive. Kalau ada saudara mara yang belajar atau menetap di Korea, mungkin boleh tambah tips lagi. Nak travel ke Korea tak lama lagi? Survey hotel dan hostel di sini.

Baca lagi: 35 Tip Travel Ke Korea Selatan Tanpa ‘Tour Guide’


Travel 6 Hari Di Pulau Pinang Dan Bangkok Dengan Bajet RM500

Nota Editor: Itinerari trip bajet RM500 ini telah dikongsikan di Blog AsriPicture. Kami kongsikan semula di sini dengan izin dari penulis asal. Semoga ia dapat membantu anda yang ingin travel ke Bangkok dengan bajet di bawah RM500.

Butterworth – Georgetown (naik feri): RM 1.20 (untuk pergi dan balik semula ke Butterworth)

Georgetown: Pusing-pusing Pulau Pinang FREE (ambil bas yang bertanda CAT yang free yang sudah ditetapkan hanya melalui laluan-lauan yang popular di Penang).

Jika mahu ke Street Art Penang, berhentilah di Kampung Kolam. Dari situ anda boleh berjalan-jalan di sekitar untuk mencari-cari tempat-tempat yang dilukis dengan gambar-gambar yang berseni.

Kampung Kolam – Terminal Feri: FREE (Bas CAT)

KTM Butterworth – Bangkok: RM112 (harga untuk pergi sahaja)

Keretapi dari Thailand delay sehingga pukul 3.30pm, yang sepatutnya bertolak pada pukul 2pm

Sampai di Bangkok pukul 12.35pm (masa thailand). Masa malaysia 1.35pm (awal satu jam daripada Thailand).

Stesen Keretapi Bangkok – MRT Hua Lamphong: FREE (berjalan kaki dalam bangunan yang sama)

MRT Hua Lamphong – MRT Sukhumvit: 28 Thai Bhat

MRT SUkhumvit – BTS Asok: FREE (berjalan kaki dalam bangunan yang sama)

BTS menggunakan kad, manakala MRT menggunakan token. Kami sampai di BTS Nana pada pukul 1.35pm (masa Thailand)

BTS Nana – The Blocks Hostel: FREE (berjalan kaki dalam 300 meter dari stesen)

The Blocks Hostel: 700 Thai Bhat deposit kunci 100 Thai Bhat dan akan dapat semula deposit selepas check out) ini harga untuk 2 malam.

The Blocks Hostel – BTS Asok: FREE (berjalan kaki dalam 200 meter)

BTS Asok – BTS Saphan Taksin: 42 Thai Bhat

BTS Saphan Taksin – Medan Selera Bangkrak (nasi goreng ayam): 40 Thai Bhat, (air mineral): 10 Thai Bhat

Medan Selera Bangkrak – Masjid Ban Oou (solat jamak asar-zuhor): FREE (berjalan kaki dalam 100 meter)

Masjid Ban Oou – Jeti Chyo Phrya Boat Ekspress: FREE (berjalan kaki dalam 300 meter)

Jeti Chyo Phrya Boat Ekspress – Stesen 8 Tha Thien (ambil boat warna oren): 20 Thai Bhat

Stesen 8 Tha Thien – Wat Arun (naik boat di sebelah Stesen 8): 3 Thai Bhat

Wat Arun dalam proses penyelenggaraan. Tidak dapat naik ke atas sebab masanya hanya 8am-6pm sahaja. Kami sampai lewat. Sayangnya!

Wat Arun – Stesen 8 Tha Thien: 3 Thai Bhat

Grand Palace juga kami tidak dapat masuk, kerana sudah malam. Untuk masuk ke Grand Palace, ada bayaran, kalau tidak salah dalam 400 Thai Bhat

Stesen 8 Tha Thien – Kawasan Sekitar: Grand Palace, Kementerian Pertahanan (lihat merian asal patani yang asli dipamerkan di sini), dan banyak tempat menarik di sekitar: FREE (hanya berjalan kaki)

Di hadapan bangunan Kementerian Pertahanan ini tersimpan dan dipamerkan meriam yang dihasilkan oleh zaman ‘Ratu-ratu’ yang memerintah Patani.

Meriam dirampas apabila patani jatuh ke tangan siam. Meriam yang terdapat berdekatan masjid kerisik adalah meriam tiruan yang dibina semula mirip-mirip.

Itupun sudah dirosakkan oleh rakyat kerana mereka mahu meriam ini diletakkan di tempat yang sebenar di wilayah Patani sekarang.

Oleh kerana waktu sudah malam, maka gambar tidak jelas untuk mengambil meriam patani dengan lebih dekat. Maaf.

Kawasan Tha Thien – Khaosan Road: FREE (berjalan kaki 500 meter)

Khaosan Road yang tidak mati diwaktu malam.

Sebagai Muslim, tiada apa makanan yang halal ditemui di sekitar ini, tetapi untuk shopping, di sini adalah lebih murah berbanding kawasan-kawasan lain, termasuklah jika mahu mengurut kaki.

Democracy Monumen – The Blocks Hostel: 20 Thai Bhat (naik bas nombor 2 atau 511. Tunggu bas di jalan yang menghala dari Khaosan Road ke Democracy Monument. Turun di bus stop nombor 12: Sukhumvit Soi)

Bus stop 12 – The Blocks Hostel: FREE (berjalan kaki 300 meter)

The Blocks Hostel – MRT Sukhumvit: FREE (berjalan kaki 300 meter)

MRT Sukhumvit – MRT Hua Lamphong: 28 Thai Bhat

MRT Hua Lamphong – Stesen Keretapi Bangkok, Hua Lamphong: FREE (berjalan kaki 200 meter dalam bangunan yang sama)

Sarapan di Medan Selera Stesen Keretapi Bangkok, Hua Lamphong (nasi goreng ayam): 45 B, (air mineral): 10 Thai Bhat

Stesen Keretapi Bangkok – Stesen Ayutthaya: 15 Thai Bhat

Stesen Ayutthaya – Kedai sewa motor: FREE (berjalan kaki 100 meter)

Sewa motor: 150 B (harga sewa ini sehingga 7pm sahaja)

Baca: 9 Resort Atas Air Dengan Suasana Romantis Untuk Bulan Madu Di Malaysia

Stesen Ayutthaya – Stesen Bangkok: 15 Thai Bhat

Solat jamak asar-zuhor dan maghrib-Isyak di surau stesen Bangkok.

MRT Hua Lamphong – MRT Samyan: 16 Thai Bhat

MRT Samyam – MBK Mall: FREE (berjalan selama 17 minit)

Makan malam di medan selera MBK Mall (tingkat 6): (nasi kuning, ayam dan sup) 45 B, (air mineral): 10 Thai Bhat

MBK Mall – BTS Siam: FREE (berjalan kaki menyusuri pasar malam di sekitar, ambil masa dalam 20-30 minit sebab orang terlalu ramai)

BTS Asok – The Blocks Hostel: FREE (berjalan 300 meter)

The Blocks Hostel – Terminal 21 Mall (Bangunan yang sama di BTS Asok dan MRT Sukhumvit): FREE (berjalan kaki 300 meter)

Sarapan di Terminal 21 Mall (tingkat 5): (Nasi Ayam) 40 B, (Sup Ayam) 40 B, (air mineral) 10 Thai Bhat

BTS Ratchthewi – Masjid Darul Aman (Solat Jamak Zuhor-Asar): FREE (berjalan kaki dalam 200 meter)

Singgah di Kedai Makan Farida Fatornee makan pulut magga: 100 Thai Bhat (pulutnya agak mahal harganya tetapi rasanya sungguh sedap, inilah pulut mangga paling sedap pernah dirasa)

Farida Fatornee – Stesen Keretapi Bangkok, Hua Lamphong: 60 Thai Bhat (naik teksi

Keretapi Bangkok – Butterworth, Penang: 1120 Thai Bhat

*Bertolak pukul 2pm dari stesen keretapi Bangkok, Hua Lamphong.

Beli sarapan (bungkus) di kantin stesen padang besar selepas selepas urusan pasport: (Nasi putih, lauk ayam) RM4.50, (Air mineral) RM1.50

Butterworth – Georgetown, Penang: RM 1.20 (naik feri)

Georgetown – Pusing-pusing pulau pinang: FREE (ambil bas yang bertanda CAT yang free yang sudah ditetapkan hanya melalui laluan-lauan yang popular di penang)

Beli tiket bas balik ke Kelantan: RM 45 (ekspress perdana), tetapi perlu naik di Terminal Bas Sungai Nibong.

Kompat Pusat – Chowrasta (Stesen bas 12): FREE (Bas CAT)

Makan (cendol ais kacang): RM 2.20, (laksa penang): RM 3.50, (samosa) RM 1.50 x 2 = RM 3. Penang popular dengan durian ‘musang king’, kalau ada duit lebih bolehlah untuk cuba. Harganya agak mahal sebab kualiti duriannya sungguh baik.

Laksa Penang. Sedap sungguh! Rasa ini tak sama dengan Laksa Penang yang saya pernah makan di Kelantan.

Saya tanya apa rahsianya, kata tauke sebab ikan banyak. Saya tambah, mungkin juga sebab otak udang kan.

Sebelah Chowrasta ada jugal kedai yang jual jeruk Pak Ali jika anda berminat untuk mendapatkan jeruk Pak Ali. Memang sedap, makannya tidak akan sakit tekak.

Chowrasta – Kampung Kolam (Stesen 15): FREE (Bas CAT)

Solat Jamak Asar-Zuhor di Masjid Kapitan Keling. Hanya ambil masa 5 minit berjalan ke masjid dari tempat turun di Kampung Kolam.

Masjid Kapitan Keling – Komtar: FREE (berjalan kaki selama 15 minit)

Komtar – Sungai Nibong: RM 2 (ambil bas rapid Penang 303, pada pukul 7pm. Berjalanan ambil masa selama 45 minit untuk sampai ke Sungai Nibong)

Sungai Nibong – Kelantan: Bertolak pukul 9 malam.

Baca lagi : 10 Persoalan Asas Yang Perlu Diketahui Sewaktu Anda Merancang Untuk Travel

LIKE dan FOLLOW Vocket di Facebook serta Instagram


Anak-Beranak Conteng Kereta McLaren Hingga Nampak Seperti ‘Lukisan Manga Jepun’

Pada tahun 2021 lalu nama Zameer Pentbrush menjadi bualan ramai apabila memperlihatkan ‘Vespa Ghapoor Dior’ yang diinspirasikan daripada model ‘Vespa 946 Dior’.

Terbaharu, Zameer dan anak-anaknya telah berkongsi ‘hasil karya’ terbaharu mereka dengan menjadikan sebuah sportcar McLaren MP4 12-C nampak seperti lukisan Jepun ala-ala manga berjudul Initial D, Wangan Midnight, Zero Angel dan My Favourite Carrera.

McLaren itu yang asalnya mempunyai tiga warna utama oren, putih dan kelabu cair ditambahkan lukisan outline oleh Zameer dan anak lelaki dan perempuannya, sekaligus yang menampakkan kereta tersebut seperti kereta kartun.

Hasil kerja yang kreatif itu telah mendapat pujian daripada netizen. Nyata orang ramai lagi ‘ke mana tumpah kuah, kalau tidak ke nasi’ kerana anak-anak Zameer juga mampu melukis secantik bapanya juga.

Ada tiga buah lagi kereta berwarna putih turut mendapat hasil sentuhan rekaan lukisan sama iaitu Nissan FairLady, Audi TT dan Toyota Vellfire.

Selain melukis pada kereta, Zameer juga menyediakan perkhidmatan untuk menghias motosikal, topi keledar, trak lori dan pelbagai lagi.

Antara nama-nama besar yang yang pernah memiliki hasil seni kreatif Zameer adalah Ustaz Azhar Idrus dan bekas Perdana Menteri Malaysia, YAB Dato’ Sri Ismail Sabri Yaakob.

Anda boleh lihat sedikit video behind the scene yang dikongsikan oleh Zameer melalui TikTok miliknya di bawah.

Melentur buluh biarlah dari rebungnya,ni buluh dh besar betis nk lentur mcmne lg kn.. Xpe jgn takut,i backup u kt blkg .. #cartooncar #zameerpentbrush

♬ original sound – Zameerpentbrush – Zameerpentbrush


Tak Tahu Bahasa Sepanyol, Bagaimana Wahi ‘Survive’ Travel 7 Bulan Di Amerika Selatan

Benua Amerika Selatan kini semakin mendapat perhatian di kalangan pengembara Malaysia terutama bagi mereka yang gemar travel dalam tempoh yang lama. Ditambah dengan keunikan tersendiri yang ditawarkan di benua ini terutama dari segi budaya, keindahan alam dan persekitaran yang berbeza berbanding di Asia Tenggara.

Hari ini saya ingin kenalkan anda dengan Muhammad Wahi, seorang lagi pengembara Malaysia yang telah menghabiskan masa selama 7 bulan meneroka beberapa negara di Amerika  Selatan.

Nama saya Muhamad Wahi berumur 28 tahun. Sebelum travel ke Amerika Selatan, saya berkerja di dalam bidang engineering. Sebenarnya pekerjaan saya ini mengikut tempoh kontrak yang telah diberi.

Jadi setiap kali bila tamat kontrak dan duit yang dikumpul dah cukup, saya ambil kesempatan untuk travel. Kitaran ini dah berlaku sejak 3 tahun lepas sebab bagi saya travel ialah antara peluang untuk  saya melihat secara dekat manusia dan budaya asing di dunia luar.

Berapa lama di Amerika Selatan dan adakah travel solo?

Saya berkelana selama 7 bulan. Oktober 2016 – Mei 2017. Saya beli siap-siap tiket pergi dan balik, tapi tak ada rancangan yang kukuh. Masa di antara waktu itu tiada siapa yang tahu apa akan terjadi, jadi saya tak meletakkan apa-apa harapan untuk sampai ke tahap itu.

Pada mulanya saya pergi seorang diri ke Buenos Aires di Argentina, kerana tempat itu dekat dengan Montevideo, Uruguay. Sebelum beli tiket, saya awal-awal dah tawarkan diri sebagai sukarelawan di  EduAction, sebuah badan pendidikan di Amerika Selatan.

Iklan itu saya jumpa di satu forum dalam laman web berkenaan Amerika Selatan. Jujurnya saya hanya melihat itu sebagai satu peluang keemasan untuk belajar Bahasa Sepanyol. Lagipun melalui bahasa ini saya dapat berinteraksi dengan penduduk tempatan. Saya juga amat meminati bahasa itu.

Saya tiada pengalaman mengajar sebelum ini dan hanya tahu beberapa patah perkataan asas dalam Bahasa Sepanyol. Biasanya mereka memilih sukarelawan yang boleh berbahasa Sepanyol untuk memudahkan pengajaran di dalam kelas tetapi disebabkan saya datang dari negara yang agak asing pada mereka, saya diterima masuk.

Pada awal Januari 2017 seorang rakan saya dari Malaysia datang ke sana. Namanya Zaky. Kami memang sudah merancang untuk travel bersama. Cuma dia tidak ikut saya untuk sesi volunteer. Hanya berjalan.

Kami memulakan perjalanan bersama dari Uruguay ke Argentina melalui jalan darat, merentasi sempadan di bahagian tengah Argentina. Kemudian terus ke Chile, merentasi persisiran pantai Chile ke arah utara menuju Peru.

Kami kemudiannya ke Ecuador dan masuk ke Colombia. Seterusnya ke Costa Rica dan Nicaragua, sebelum patah balik ke Costa Rica, kembali ke Colombia, turun ke Ecuador, Peru (kali ini melalui laluan belah dalam) dan ke Argentina semula untuk mengejar flight pulang ke Malaysia.

Sayang sekali masa tidak mencukupi untuk kami menyusuri negara Bolivia. Satu hari nanti barangkali jika diberikan kesempatan saya akan ke sana lagi.

Kenapa Amerika Selatan? Apa menarik di sana?

Amerika Selatan dipilih kerana saya merasakan ada sesuatu yang unik tentang budaya dan suasana masyarakat di sini yang kita tidak berapa tahu. Selalunya kebanyakan orang akan tertarik untuk berkelana di Eropah atau ke tempat-tempat yang menyediakan landskap menarik.

Selain India, Nepal atau Mongolia contohnya, jadi mengapa tidak ke Amerika Selatan yang penuh misteri ini. Anggapan normal tentang kes penculikan dan dadah yang berlaku di sebahagian tempat membuatkan perasaan untuk tahu apakah ia benar meluap-luap di minda saya?

Saya juga merasakan inilah masanya untuk saya belajar bahasa Sepanyol dengan lebih berkesan, di dorong dengan minat terhadap bahasa ini sejak dari dulu lagi. Pernah satu ketika di bangku sekolah dulu saya pernah membelek satu buku yang berkisar mengenai puak Inca di Peru. Saya tertarik dengan grafik dan gambar yang ditonjolkan, langsung buat saya memasang cita-cita untuk ke sana.

Ada buat persediaan lain selain dari kewangan? Mungkin persediaan mental?

Tiada persediaan rapi dilakukan. Dari segi kewangan saya hanya melangsaikan hutang-hutang sedia ada, dan seperti biasa mengaktifkan kad bank di luar negara. Dari segi mengemas barang terasa amat malas, hinggakan semua persiapan last minute.

Ada juga minta pandangan dari Moji, saudara yang pernah ke sana beberapa tahun lepas. Dari segi route yang hendak diambil itu tiada. Cuma terpaksa memilih sama ada ke bahagian atas atau ke Patagonia. Saya hanya boleh pilih salah satu disebabkan kos ke sana agak mahal dan perjalanan agak jauh. Jika saya pilih hitchike, pasti mengambil masa yang lama.

Apa pandangan Wahi tentang masyarakat dan budaya di sana sebelum travel ke Amerika Selatan?

Sebelum melawat Amerika Selatan seperti kebanyakan orang saya merasakan masyarakat di sana hidup dalam keadaan yang berbeza dari di sini disebabkan faktor muka bumi dan politik yang tidak begitu stabil.

Tanggapan umum saya adalah neutral, saya tidak meletakkan sebarang anggapan ekstrem kerana itu ialah sesuatu yang akan saya dapati di kemudian hari.

Dan apa pula yang dilalui sepanjang di sana?

Amerika Selatan penuh dengan kejutan. Kejutan budaya yang agak baru buat saya. Suasana agak berbeza di bahagian bawah benua ini, yang meliputi Chile, Argentina dan Uruguay. Terdapat pengaruh negara Eropah Barat dalam kehidupan dan sistem sosial mereka.

Makanan yang dihidangkan di restoran pastinya berasaskan roti (pan) dan daging (carne). Di uruguay dan Argentina menu asado (bbq) agak popular dan menjadi aktiviti hujung minggu atau perayaan.

Tetapi semakin kami bergerak ke bahagian benua seperti negara Peru dan Colombia situasi agak berbeza. Nasi disajikan sebagai menu normal di restoran. Banyak variasi pada makanan mereka, dan lebih berperisa serta asli, tidak mendatar seperti di Uruguay, Chile dan Argentina.

Cuaca juga menjadi satu kejutan. Di sini cuaca agak kering dan sejuk terutama di bahagian kawasan yang beraltitud tinggi seperti di Bogota, Huaraz dan Bolivia. Sangkaan saya sebelum datang mungkin cuacanya tidak jauh beza dengan iklim di Asia Tenggara namun ianya meleset.

Saya bernasib baik kerana ketika di hostel, ada seorang traveler lain yang tidak memerlukan lagi pakaian sejuknya kerana dia akan meneruskan perjalanan ke kawasan panas. Pakaian seperti jacket, inner long john dan stokin tebal diberikan kepada saya untuk kegunaan di masa depan.

Bagaimana pula denga pengalaman sebagai sukarelawan selama 2 bulan?

Kerja sebagai sukarelawan EduAction memerlukan penglibatan mereka yang datang dari negara lain untuk menyampaikan modul pembelajaran sedia ada kepada murid-murid di sekitar Montevideo, Uruguay.

Objektif utama program ini adalah untuk memupuk kesedaran kepada murid-murid di sini mengenai kewujudan masyarakat lain di luar sana, di samping memberi semangat dan motivasi kepada mereka tentang nilai-nilai kehidupan.

Terdapat 5 sekolah berbeza yang perlu kami para sukarelawan sertai, jadi setiap hari (Isnin- Jumaat) kami akan pergi ke sekolah mengikut jadual yang telah ditetapkan dan memberi tazkirah kepada kelas- kelas terpilih. Para pelajar terlibat berumur antara 9 hingga 12 tahun.

Kelas ini dipilih secara rawak, di mana murid-muridnya terdiri daripada keluarga yang bermasalah. Kumpulan kami terdiri daripada empat orang peserta dari Colombia, Brazil, Jerman dan Malaysia. Medium pembelajaran ialah dalam Bahasa Sepanyol, jadi di sepanjang tempoh program saya belajar sedikit demi sedikit bahasa ini dengan bantuan rakan dari Colombia dan Brazil.

Apakah nilai atau perubahan positif yang dirasai selepas menyertai program ini.

Program ini membuka mata dan minda saya mengenai kehidupan masyarakat di sana terutama berinteraksi 2 hala antara kami. Banyak perkara mengenai budaya dan sistem negara Malaysia yang mereka ingin tahu terutama dari sudut pembelajaran.

Saya dapat lihat bagaimana berbezanya pemikiran dan sikap budak berumur 12 tahun di sana berbanding di negara kita. Di samping itu saya dapat bertutur dengan lebih kerap dalam Bahasa Sepanyol sepanjang berada di sini.

Secara tak langsung sepanjang 2 bulan terlibat sebagai sukarelawan, ia banyak membantu memudahkan urusan travel saya selepas program selesai terutama dalam mendapatkan host dan tempaT tinggal. Saya dapat rasakan dengan usaha dan minat semuanya boleh terhasil.

Sepanjang 5 bulan travel selepas selesai program sukarelawan, negara manakah yang telah dikunjungi.

Lokasi yang kami dikunjungi antaranya ialah tempat tumpuan bandar Argentina seperti ke Buenos Aires, Uruguay  Colonia yang merupakan tempat klasik yang penuh dengan sejarah, Montevideo yang digelar ibu kota hantu kerana kepadatan penduduk yang agak sedikit dan suasana tenang meskipun berstatus ibu negara, Minas, Paysandu, Chuy, Concepcion del Uruguay), Mendoza, San Esteban, Cordoba.

Di Chile kami ke La Serena, Santiago, dan Chinca Alta.
Di Colombia kami ke Bogota, Medellin, Salento, Valle del Cocora.
Di Costa Rica kami ke Irazu Volkano dan  Guanacaste.
Di Nicaragua kami ke Ometepe dan ke Bandar Managua.
Kami juga singgah di Panama City. Dan di Peru kami ke Machu Pichu, Trujillo, Lima, dan Ica.

Faktor pemilihan tempat agak rawak. Kami akan singgah ke daerah/bandar tertentu selepas mendapat kata putus daripada host untuk menginap di kediaman mereka.

Kami hanya tahu mengenai Machu Pichu dan Salar de Uyuni di Bolivia sebelum sampai di sana. Tetapi rupa rupanya banyak lagi tempat menarik yang ada seperti Laguna 69 di Huaraz, Padang Pasir di Ica, gunung berapi volkano di Costa Rica dan Nicaragua, bandar pelabuhan Valparaiso, gunung ganang di Mendoza, Colombia.

Dan di Ecuador rupanya ada tempat buaian popular dan tertinggi di dunia di Baños dan air terjun Pailon Del Diablo.

Ada buat kerja sampingan sepanjang 7 bulan travel di sana?

Volunteer itu sendiri ialah kerja sampingan saya. Walaupun tidak dibayar gaji, tetapi segala perbelanjaan makan dan minum ditanggung. Duit poket yang diperuntukkan ialah sebanyak 200 Uruguay Peso untuk sehari, lebih kurang RM28.

Tempat tinggal di hostel bernama ‘La Tatucera’ disediakan. Di sini lah saya menginap selama 2 bulan lebih. Dobi dan belanja pengangkutan bas awam juga ditanggung. Dari situ saya dapat menjimatkan kos sara hidup dan diut ini turut membantu sedikit dalam baki perjalanan saya.

Sepanjang kami travel juga 90 peratus penginapan kami adalah tinggal di rumah host melalui apps popular Couchsurfing. Ia sangat membantu dari segi kewangan kerana kos hostel terutama di Argentina, Uruguay dan Chile sangat mahal.

Ada juga kawan yang menawarkan tempat tinggal bersama keluarga mereka dan ini sekaligus mempengaruhi laluan yang akan kami terokai di Colombia, Peru, Costa Rica, dan Uruguay. Jikalau tiada sebarang reaksi daripada potensi host, kami pacak khemah di kawasan berumput, di taman, di tepi sungai dan mana-mana tempat yang sesuai.

Ada peristiwa manis yang nak dikongsikan?

Sewaktu saya bermastautin di hostel di Montevideo, saya telah berpeluang berkenalan dengan ramai traveller dari segenap latar belakang , terutama mereka yang datang dari benua Amerika Selatan itu sendiri. Rakan sekerja yang paling rapat dengan saya adalah dari Colombia (Jose) dan Brazil (Talles).

Kami banyak melakukan aktiviti bersama dan saya banyak belajar cara bercakap Sepanyol dari mereka berdua. Persahabatan kami menjadi rapat hari demi hari disebabkan oleh perbezaan bahasa.

Di situ juga saya berjumpa dengan seorang pakcik dari Chile yang boleh berbahasa Indonesia dengan saya. Di usia mudanya dahulu (ketika di zaman tiada FB, internet dan media sosial)  dia pernah tinggal bersama keluarga di Indonesia selama hampir 1 tahun lebih.

Dan dia sebenarnya masih merindui kretek Indonesia! Yang paling dikesalkan oleh pakcik ini apabila dia terputus hubungan dengan mereka yang pernah tinggal bersamanya di Indonesia. Amat sedih sekali.

Satu ketika juga sewaktu di Uruguay saya travel bersama seorang warga Brazil ke Argentina. Masing-masing tidak tahu bertutur Bahasa Sepanyol di waktu itu dan masih di dalam proses belajar. Dia tidak faham Inggeris manakala saya pula tidak tak tahu bahasa Portugis.

Tapi kami mempunyai cara unik untuk berkomunikasi meskipun lambat untuk faham. Ditambah dengan pengetahuan kosa kata yang cetek. Secara tak langsung kami saling membantu untuk  belajar dan memahami satu bahasa baru yang bukan dari kalangan kami.

Ketika di Huaraz, Peru pula saya berkesempatan bertemu dengan suku kaum Quechua. Mereka adalah penduduk asal di sana dan tinggal di kawasan pergunungan Peru, bahasa mereka dipanggil Quechua.

Kebanyakan orang Quechua boleh berbahasa Sepanyol tetapi kebanyakan orang Sepanyol tidak memahami bahasa Quechua. Ketika pertama kali kami mendengar bahasa ini di kedai runcit kedengaran bahasa ini berbeza daripada Sepanyol. Atas dasar ingin tahu yang kuat saya bertanya kepada mereka dan lantas mereka membawa saya kepada kehidupan masyarakat Quechua.

Salsa di Peru, muzik reggae dari Brazil, minuman tradisional ‘matte’ di Uruguay, hiking ke arah Laguna 69 dan Rainbow Mountain di Peru dan banyak lagi. Semua ini memberi saya pengalaman dan kenangan manis untuk dikenang.

Baca: Lebih Sebulan Belayar Di Sungai Amazon, 9 Tip Daripada Kami

Bagaimana pula peristiwa pahit atau kisah yang memberi kesan kepada hidup Wahi?

Ketika di Argentina kami tinggal di satu perkampungan terpencil yang mana kesemua penduduknya memeluk Islam tapi beraliran sufi. Seramai lebih kurang 10 keluarga kecil penduduk asal Argentina menjalani hidup secara sederhana dan minimalis.

Mereka sangat menghormati guru mereka dan mengamalkan ajaran berdasarkan apa yang telah diajar kepada mereka. Walaupun cara beribadah mereka tampak berbeza sedikit, tetapi mereka melayani kami dengan baik sekali.

Kehidupan di Amerika Selatan tidak boleh dijangka. Rata-rata mereka yang berjumpa dengan kami menasihati kami supaya berhati-hati denga gajet, kamera, telefon, barang-barang peribadi kami dan backpack secara amnya.

Kecurian adalah satu perkara yang mungkin berlaku di mana-mana sahaja terutamanya kepada pelancong asing seperti kami yang menggunakan perkhidmatan awam untuk bergerak. Pelbagai modus operandi telah didedahkan kepada kami.

Kami juga pernah alami satu peristiwa sewaktu di dalam bas, di mana telefon telah disembunyikan oleh salah seorang penumpang. Masih segar lagi di ingatan kami wajah dia dan isterinya yang berkomplot untuk mencuri smartphone Nexus tersebut.

Setelah puas diasak dengan pertanyaan namun masih tidak mengaku, kami melaporkan kepada konduktor bas. Suasana agak tegang ketika itu. Mujur pihak berkuasa bertindak pantas dengan melakukan body check ke atas setiap individu di dalam bas yang akhirnya membawa kepada penemuan smartphone tersebut.

Smartphone kami dijumpai di celahan tempat duduk, sudah bersalut plastik hitam. Suspek terlepas kerana berjaya keluar dari bas dan kemudiannya melarikan diri dengan cara naik teksi sebaik saja selepas mereka diperiksa.

Kami percaya sebelum ke Amerika Selatan, Wahi pernah travel ke negara lain. Apakah perbezaan yang dirasakan berbanding trip sebelum ini? Mungkin trip sebelum ini hanya sekejap saja atau bagaimana?

Di dalam setiap trip saya akan cuba untuk tinggal bersama rakyat tempatan agar dapat memahami corak kehidupan di sana dan mempelajari sesuatu daripada mereka.

Bezanya pada trip kali ini ialah saya ada lebih banyak peluang untuk menyelami kehidupan masyarakat tempatan dengan cara yang lebih efektif dan bermakna. Pada pengamatan saya jika kita berinteraksi dengan mereka di dalam bahasa ibunda mereka, ia memberi sedikit impak kepada hasil topik yang dibincangkan, dan mengubah persepsi mereka terhadap pelancong.

Mereka akan lebih selesa, sangat gembira dan cuba untuk membantu kami membetulkan kesalahan ayat yang diucapkan. Memetik kepada kata-kata Nelson Mandela “if you talk to a man in a language he understand, that goes to his head. If you talk to him in his language, that goes to his heart”.

Saya sangat bersetuju dengan quote beliau. Secara automatiknya juga kita akan terasa menjadi sebahagian daripada budaya tersebut dan itulah matlamat saya dalam travel.

Kedengaran cliche tetapi perubahan positif yang dirasai ialah, ia menambah perspektif yang baru dari sisi berlainan pada dunia yang sementara ini. Kesannya secara harfiah menjadikan kami lebih menghormati perbezaan antara satu sama lain.

Adakah travel long term begini sesuai dengan diri Wahi? Sebab saya rasa tak semua orang sesuai dengan kaedah travel begini.

Soalan ini subjektif kepada inidividu. Long term travel ialah sesuatu yang saya suka kerana berada di satu tempat yang asing menjadi kepuasan bagi saya. Keadaan sekeliling menjadi sesuatu yang baru untuk dipelajari setiap hari.

Hari berlalu dan momentum itu dibina sesuai dengan adaptas diri. Bagi saya tiada istilah pengalaman pahit. Yang ada  ialah pengalaman yang mengajar kita. Jika short term travel kemungkinan tidak banyak yang dapat dipelajari dari sesuatu tempat, hanya touch and go. Itu bukanlah matlamat saya travel.

Pada saya manusia ialah elemen penting dalam pengembaraan saya, dan ia menjadi tarikan utama melebihi landskap dan fenomena alam. Tidak dapat dinafikan selepas mencapai satu tahap badan dan minda akan penat untuk berpindah randah dan menemukan host yang baru,  tetapi ia adalah cabaran dalam kehidupan.

Kekangan masa, dan juga komitmen, semua itu perlulah diambil kira sebelum travel untuk long term. Secara pendeknya, kita akan ‘gain some and lose some’ dalam semua perkara yang kita putuskan. Semua bergantung kepada apa yang kita hendak sebenarnya.

Uniknya Bahasa Sepanyol di Amerika Latin

Seperti kebanyakan tempat juga, terdapat perbezaan dialek dalam pertuturan Bahasa Sepanyol di benua ini. Sebagai contoh di Uruguay dan Argentina mereka lebih bercakap dengan ritma yang laju dan berseloroh.

Perkataan llama akan dibunyikan ‘sha-ma’ walhal dalam kaedah Bahasa Sepanyol yang betul ialah ‘ya-ma’. Ada juga antara rakyat dari negara berbahasa Sepanyol yang mengambil sedikit masa untuk mengadaptasi cara bercakap mereka yang laju itu.

Penggunaan perkataan juga agak berbeza umpamanya jika di Uruguay dan Argentina lebih biasa dengan per-kataan ‘vos’ yang merujuk kepada ‘awak/kau’, tetapi di lain-lain tempat lebih biasa menggunakan ‘tu’ yang membawa sama yng maksud. Begitu juga bahasa portugis di Brazil berbeza dengan Portugis di negara Portugal itu sendiri.

Gerakan tabligh di Amerika Selatan secara diam bergerak aktif di bawah radar. Kami banyak bertemu dengan jemaah dari Malaysia dan Thailand sewaktu berkelana di Chile an Colombia.

Rata-rata penerimaan masyarakat Amerika Selatan terhadap Islam ialah normal. Mereka seperti tidak tahu langsung mengenai Islam dan tiada prejudis terhadap agama ini. Mereka juga sedia mendengar apa yang diajarkan oleh ajaran ini.

Telah ramai rakyat Colombia yang telah memeluk Islam tetapi mereka tiada individu atau kumpulan untuk memandu dan menunjuk mereka apa amalan yang perlu dilakukan.

Di situlah datangnya kumpulan tabligh untuk membantu mereka mengamalkan ajaran Islam. Kuantiti penduduk Islam sedia ada yang mahir dan arif dalam bidang agama seperti imam-imam dari Mesir dan Afrika Selatan tidak cukup untuk menjaga mereka.

Ditambah dengan lokasi tempat tinggal mereka yang jauh di negeri atau pekan lain, ini menyukarkan lagi proses pembelajaran. Kadangkala kami terfikir kenapa tiada keganasan Daesh atau pertubuhan seangakatan pernah dilaporkan di benua Amerika Selatan ini. Mungkin faktor jarak adalah antara penyumbang ia tidak berlaku di sini.

Baca lagi: 10 Tip Daripada Kami Setelah 5 Bulan Mengembara Di Amerika Selatan


3 Sebab Lelaki Ini Travel 7 Negara Semasa Ramadhan Dan 10 Tip Kembara Jimat

Kami berkesempatan untuk menemubual Tuan Mohd Faiz, seorang usahawan import tentang cerita travel beliau ke 7 buah negara. Beliau bercuti bersama 2 orang sahabat. Negara-negara yang mereka lawati termasuklah Qatar, Turki, Bulgaria, Albania, Macedonia, Montenegro dan Bosnia.

Tidak ramai umat Islam suka bercuti ketika bulan puasa. Dalam lubuk hati tertanya, mungkin ada misi 3 anak muda ini mahu penuhi sehingga sanggup penat lelah ber-bagpacking ketika perut lapar dan tekak dahaga.

Ternyata telahan saya benar. Apabila ditanya tentang misi bercuti, ini 3 jawapan yang diberikan.

1. Menyantuni umat Islam di negara-negara Balkan.

2. Mengkaji dan melihat sendiri sejarah dan negara-negara yang pernah bernaung di bawah sejarah kerajaan Turki Uthmaniah.

3. Merasa puasa pada musim panas di negara asing, dalam jangkamasa 18 hingga 19 jam sehari.

Mengikut Mohd Faiz lagi, disebabkan malam yang pendek, lebih mudah untuk mendapat malam Lailatul Qadr. Selepas berbuka puasa hanya ada beberapa jam sebelum siang semula, dan cuma pada ketika itu sahaja ada masa untuk berehat sebentar. Selepas terawih, terus sahur. Dan hanya selepas subuh, baru mereka dapat melelapkan mata untuk tidur.

Mohd Faiz juga berkongsi 10 tip kembara jimat gaya beliau:

Sebelum mengembara ke mana-mana negara WAJIBkan diri anda untuk mencari maklumat tentang sesuatu negara yang anda bakal lawati itu. Boleh guna Google, membaca daripada blog, bertanya kawan yang suka travel atau beli peta sendiri. Jika pergi dengan ILMU, insyaAllah kembara anda akan jadi lebih bermakna. Ilmu sudah ada, hanya tinggal mahu selarikan ia dengan pengalaman sebenar sahaja. Rancang roadmap yang akan anda lalui dahulu.

Beli tiket penerbangan seawal 3 ke 6 bulan. Pilih penerbangan yang transitnya lama. Anda boleh jalan-jalan dulu. Contoh: Naik penerbangan Emirates, transit di Dubai, tempoh transit 15 jam. Maka setibanya di Dubai dan sebelum anda menunggu penerbangan seterusnya, gunakan peluang ini untuk berjalan di sekitar Dubai dahulu. Jimat penginapan, jimat masa. Periksa masa juga, untuk mengelakkan sampai pada waktu malam.

Nota: Tiket penerbangan saya ke Istanbul berharga RM2300. Kena selalu periksa, boleh dapat lebih murah daripada harga ini. Biasanya Turkish Airlines murah.

Apabila melawati negara yang nilai matawangnya lebih tinggi, kita akan lebih banyak berjalan daripada membeli-belah.

Ketika menukar duit di pengurup wang, mintak juga duit kecil atau duit syiling. Ianya sangat membantu untuk kegunaan kecil seperti membeli makanan dan air.

Di lapangan terbang Istanbul, anda memerlukan wang syiling 1TL (turki lira) atau syiling Euro untuk anda gunakan troli di lapangan terbang.

Jangan menyewa hotel, mahal. Anda boleh tempah hostel atau guest house. Buat kajian terlebih dahulu sebelum tempah. Aplikasi Booking.com, Couch Surfing dan Airbnb sangat membantu.

Tip: Cari yang 10 Euro ke bawah untuk semalam.

Gunakan waktu malam untuk merentas negara lain. Tidur sahaja dalam bas, jimat masa, duit sewa hostel dan guest house. Secara purata tempoh perjalanan menggunakan bas adalah 8 hingga 13 jam untuk meredah sesuatu negara. Kalau tidak tahan lama seperti pening dan sebagainya, makan ubat tahan muntah.

Nota: Bas-bas di Eropah bagus – ada wifi, tempat makan dan tandas. Sangat selesa untuk travel jauh.

Kembara kami amat beruntung kerana travel pada bulan puasa. Makan hanya 1 kali sehari. Separuh daripada iftar kami, kami makan di masjid di negara-negara yang kami lawati. Bukan sekadar untuk makan tetapi tujuan kami adalah untuk mengenal komuniti Muslim dengan lebih dekat. Jika anda datang pada bulan biasa pun tidak mengapa, cari dan rasalah makanan rasmi tempatan. Bawa serunding dan sambal, jangan bawa botol kicap pula!

Nota: Belajar, baca dan kena tahu juga senarai bahan yang halal dan yang haram dimakan (bagi Muslim).

Dalam setiap musafir itu jika pergi berdua dan lebih maka lantiklah seorang ketua. Konflik, perbincangan dan pertikaian kecil CONFIRM ada. Beri tugasan kepada setiap ahli tim, bendahari, AJK makanan dan lain-lain.

Saya lebih suka jalan bertiga atau berempat. Mudah & Mobile.

Bawa pakaian yang ringan, mudah kering dan tidak leceh. Pakaian baju berkain jersey atau micro fibre sangat digalakkan. Macam sekarang, pakai baju outdoor boleh mandi sungai, sampai stesen bas sudah kering. Bawa 3 ke 4 helai sudah mencukupi. 3 t-shirt dan 1 pakaian “rasmi” .

Tuala pun ada yang cepat kering dan ringan, boleh cari di kedai travellers (dalam RM50).

Nota: Pakaian rasmi ini mungkin untuk digunakan semasa jumpa orang atau sebagainya.

Jangan nak diva sangat semasa bagpacking. Pakai kasut berlari. Biar mahal sedikit sebab kaki anda akan bekerja luar biasa. Baju murah tidak mengapa tetapi untuk kasut, beli yang ORIGINAL.

Kalau kasut tidak sesuai, kaki boleh rosak untuk tampung berat badan dan berat beg yang digalas.

Dan beliau juga kongsikan nota mendapatkan lebih banyak negara:

1. Travel ke beberapa destinasi dengan 1 pembelian, cari yang ada transit.

Destinasi utama: Perancis
Destinasi transit diingini: Turki

2. Cari penerbangan yang negara asalnya merupakan negara transit yang anda ingini.

Contoh: Kerana anda mahu transit di Turki, cari penerbangan yang berasal dari Turki, iaitu Turkish Airline.

Contoh 2: Mahu transit di Dubai, ambil Emirates Airlines.

Contoh 3: Mahu berhenti di Jordan, ambil Royal Jordanian.

Kami mengucapkan terima kasih kepada Tuan Mohd Faiz atas kesudian ditemubual dan juga di atas nota travel yang berguna.

BACA: Pelajar Malaysia Kongsi Pengalaman Berpuasa 20 Jam Sehari Di Perantauan

BACA Lagi: Pengalaman Di Kiev Sewaktu Tragedi MH17 Mendorong Lelaki Ini Travel Via Trans-Siberian

LIKE dan FOLLOW Vocket di Facebook serta Instagram


Travel 83 Hari Di India, Lelaki Ini Berkongsi 20 Tip Survival Sewaktu Di Sana

Baru-baru ini, saya berpeluang menghadiri sesi perkongsian kembara India selama 83 hari dari Abdul Qadir yang dianjurkan oleh Nomad Guru pada 15 mei 2016 lepas.

Sesi perkongsian ini telah diadakan di Jetpack Coworking And Event Spaces di Plaza Damas, Sri Hartamas.

Oh ya, untuk pengetahuan anda program seperti ini dianjurkan sekali sebulan di mana mereka yang hadir berpeluang untuk bertemu secara langsung dengan pengembara yang dijemput untuk berkongsi pengalaman travel mereka.

Perkongsian perjalanan selama 83 hari di India kali ini ia lebih kepada ‘Couchsurfing experiences’ dan tips-tips bagaimana untuk survive di India yang jarang saya baca di mana-mana sebelum ini.

Seperti yang anda tahu, Couchsurfing adalah cara terbaik untuk menjimatkan kos penginapan semasa travel. Lebih menarik, anda boleh mengenali budaya negara lain dengan lebih dekat sekaligus mendapat kenalan baru.

Ok sekarang mari lihat 20 tips menarik ini:

1. Di India, lebih ramai orang memilih keretapi untuk travel berbanding kapal terbang, ini kerana harga tiket keretapi jauh lebih murah

2. Disebabkan ramai yang memilih keretapi sebagai pengangkutan utama, biasanya tempahan tiket habis dijual 1 atau 2 bulan lebih awal.

3. Tetapi jangan risau, keretapi di India ada menyediakan beberapa kuota tempat duduk ‘kecemasan’ dan foreign quota untuk pelancong yang memegang passport asing.

4. Kelebihan pemegang passport asing, anda masih boleh membeli tiket walaupun ‘last minute‘. Terdapat beberapa tempat duduk yang telah dihadkan hanya untuk pemegang passport asing sahaja melalui foreign quota ini.

5. Foreign quota tidak boleh dibeli secara online. Anda boleh dapatkan tiket ‘foreign quota‘ di kaunter atau pejabat khas tertentu sahaja. Harus diketahui juga, tidak semua tempat dibandar yang mempunyai kelebihan menjual tiket ‘foreign quota‘ ini.

Kalau tonton filem Hindi diorang suka sangat buat scene mengejar keretapi yang dah mula bergerak, mungkin sebab adegan begitu pernah dipopularkan oleh filem Dilwale Dulhania Le Jayange dulu?

Namun bila kita kerap travel dengan keretapi di India, kita akan perasan yang orang sana memang sering buat begitu, setiap kali keretapi berhenti penumpang kat dalam akan keluar minum-minum, makan-makan, lepak-lepad kat platform sampailah keretapi dah mula gerak semula barulah terkejar-kejar naik (tapi takdelah dramatik macam dalam filem).

Bagaimanapun, semasa berkelana di sana saya tak pernah menyangka akan ‘terpaksa’ melakukan juga aksi mengejar keretapi bergerak. Masa tu saya menginap di rumah kenalan Couchsurfing di Amer, 13km dari kota Jaipur.

Mulanya memutuskan untuk meninggalkan rumah host selepas maghrib kerana bas tempatan ke stesen keretapi Jaipur hanya beroperasi sehingga jam 8 malam sahaja.

Selepas jam 8 pilihan public transport yang ada hanyalah autorickshaw yang tambangnya boleh mencapai 300 Rupee berbanding bas yang hanya 15 Rupee.

Bagaimanapun salah seorang member baik host saya tu beria mintak tunggu sebab dia nak hantar ke stesen keretapi dengan motorsikal. Katanya dia juga akan menjemput ‘girlfriend’ dia yang akan sampai ke Jaipur tengah malam nanti.

Maka saya pun setuju saja kerana sepanjang 4 malam tinggal disana, saya kenali dia sebagai seorang yang sangat ramah dan lucu. Sementara saya melawat keluarga yang tinggal di rumah berhampiran, dia menghabiskan waktu bersama tamu CS yang lain di rumah itu.

Sampai waktu saya pulang dia masih berborak, minum-minum dan main kad sehingga saya terpaksa mendesak dia untuk cepat sebab masa tinggal kurang sejam lagi sebelum keretapi saya ke Jaisalmer bertolak.

Sewaktu menolak motorsikal keluar dari pintu pagar rumah dia terhuyung-hayang dan terbalik sama dengan motor. Saya rasa pelik juga, apahal dengan mamat ni?

Kami menuju ke Jaipur dengan motor, 3 orang semotor. Semua tanpa helmet. Masa tu saya dah mula rasa kesal sangat-sangat sebab tak naik bas awal-awal tadi, 13 km terlalu jauh jaraknya untuk tidak berhelmet.

Melalui jalanraya utama pula tu. Dan saya kurang mengerti kenapa orang ketiga tu perlu ikut sekali? Then dia berhenti di stesen minyak, minta saya tolong bayarkan harga isi minyak 200 Rupees.

Saya tak faham kenapa pula saya yang kena bayar tapi sebab dah lewat saya buat saja. Masa nak meninggalkan stesen minyak tu sekali lagi dia terhuyung hayang dan mengaku sedikit mabuk.

Risau sangat lepas dengar dia cakap macam tu, tak boleh nak fikir apa dah. Nak tunggu public transport dah hampir tengah malam sedangkan waktu keretapi bertolak dah sangat-sangat hampir.

Saya hanya berdoa dan berzikir tak putus-putus sepanjang perjalanan dari stesen minyak tu ke stesen keretapi.

Alhamdulillah, kita semua sampai ke stesen dengan selamat, sebaik turun dari motor saya tanyakan dia boleh tak bayarkan balik 200 Rupee tu sebab jumlah tu saya dah boleh pakai untuk bayar hostel satu malam (masa travel solo untuk jangka masa panjang saya jadi agak kedekut sebenarnya, sebab risau over budget).

Dia minta maaf sebab dia tak bawak duit, wallet semua tinggal kat rumah. Tak ada apa yang boleh dilakukan, saya terpaksa berlari ke platform sebab hanya tinggal 3 minit sebelum keretapi bertolak.

Stesen keretapi di kota-kota utama India biasanya sangat besar dengan berpuluh platform menunggu, selalunya akan mengambil sedikit masa utk mencari platform yang tertera pada tiket.

Dengan tempoh 3 minit adalah hampir mustahil, tapi syukurlah tuhan tunjukkan dengan mudah platform yang betul dalam masa singkat itu. Sedang cuba mencari-cari nombor koc, keretapi mula bergerak. Semua koc berdekatan sudah tertutup pintunya.

Maka saya terpaksa berlari mencari pintu yang terbuka, berlari tu (dengan bagpack besar di belakang, beg sandang di depan) adalah melepasi 2-3 koc juga baru nampak pintu yang masih terbuka.

Orang-orang yang lepak di muka pintu, bersedia hulur tangan untuk sambut tangan kita yang sedang mengejar. Cemas sungguh! Sebaik saja berjaya naik terus terbayang scene-scene berlari mengejar keretapi yang biasa ada dalam filem-filem Hindustan. Pheeww!

6. Mencari penginapan melalui Couchsurfing. Pertama sekali, ketika mendaftar akaun Couchsurfing isilah maklumat profil selengkap mungkin. Tidak perlu penerangan yang panjang lebar, tetapi cukuplah sekadar orang kenal siapa kita dan apa yang kita mahu dalam komuniti Couchsurfing.

7. Profil mestilah jelas dengan objektif. Sekiranya anda minat mengembara, tunjuklah minat untuk belajar tentang persekitaran dan budaya orang lain terutama tempat yang ingin dikunjungi. Tulis profil dengan jujur berdasarkan minat sebenar.

8. Sebelum membuat permintaan untuk penginapan di Couchsurfing, sebaiknya baca dan teliti elok-elok profil host. Lihat maklum balas melalui testimoni penginap sebelum ini. Dari situ anda boleh lihat gambaran awal keperibadian host tersebut samada ia sesuai dengan anda atau tidak.

9. Paling penting cari host yang ‘sama kepala’ supaya pengembaraan anda berjalan lancar dan tidak janggal. Lebih elok jika host itu juga mempunyai minat yang sama seperti anda.

10. Sekiranya anda jenis pengembara yang minat terhadap buku, dunia bacaan, filem, sukan atau muzik, carilah persamaan dalam perkara-perkara seperti ini kerana seni dan sukan selalunya mengeratkan manusia walaupun dari latar yang berbeza.

Mungkin antara kenangan yang kuat berbekas semasa tinggal 4 hari di Amer, Jaipur ialah apabila dijemput untuk menyertai makan malam oleh keluarga miskin yang gembira ini.

Mereka bukanlah dari kalangan yang melarat tanpa rumah, tetapi bukanlah orang-orang yang senang juga. Mereka tinggal di bangunan lot kedai berkembar yang separa siap. Tanpa pintu, lot sebelah kanan jadi tempat tidur, ruang bekerja dan lot sebelah kiri juga jadi tempat tidur dan dapur.

Moona yang fasih berbahasa Inggeris dengan ramahnya mengajak bertandang untuk minum chai (teh berempah) ketika lalu depan rumahnya di pinggiran desa.

Malam itu hampir semua ahli keluarga ada di rumah, kedua ibu-bapa mertuanya, abang iparnya, 2 adik ipar perempuan dan anaknya yang berusia setahun.

Suaminya berkerja jauh di bahagian barat Rajasthan, hanya sekali sebulan pulang ke rumah. Kemudian, dia kata “kamu sudah masuk rumah ni, kamu harus makan bersama kami”.

Lalu si ibu mertua terus menyediakan capati sementara sayuran sedang dimasak di dapur simple mereka. Kami gembira kalau ada tetamu asing sudi masuk ke rumah kami”.

Kata-katanya mengingatkan saya pada apa yang pernah dibaca dari buku ‘Maximum City: Bombay Lost & Found‘ suatu ketika dahulu; di dalam kepercayaan Hindu, tetamu adalah dihantar oleh Tuhan, oleh itu mereka sangat memuliakan tetamu.

Kemudian, makan malam dihidangkan, sangat simple. Hanya 2 keping chapati dan sayuran. Rasa chapati mungkin tidak mencapai standard namun kemurahan hati keluarga ini mengatasi segalanya.

Pengalaman ini menjadi penutup yang baik untuk diari Jaipur, pada malam yang sama saya meninggalkan Jaipur untuk ke Jaisalmer, 600km ke arah barat Rajasthan.

11. Makanan di India tidak susah, majoriti di India adalah Vegetarian. Kalau di bandar besar pula ada kominiti muslim yang besar.

12. Soal kebersihan, utamakan makan di restoran. Walaupun restoran kecil, kita boleh lihat tahap kawalan kebersihan. Warung atau restoran yang dapurnya didepan lebih mudah untuk melihat tahap kebersihan.

13. Makanan panas atau yang dimasak selalunya dalam keadaan baik. Elak dari makan buah yang direnjis air terutama yang sudah siap dipotong kerana tahap kebersihan air di India sebenarnya tidak begitu baik.

14. Langkah keselamatan, minum air mineral. Biasanya air mineral ada dijual dimana-mana tapi pastikan masih dalam keadaan elok tidak terbuka. Pastikan ia masih ‘safely sealed’. Ada juga kes penipuan di mana penjual menjual air mineral yang penutupnya seperti sudah dibuka. Hati-hati.

15. Kalau rasa nak minum air manis, boleh beli air mangga jenama Maaza atau susu mentega jenama Amul. Sedap pun sedap, tapi pastikan lihat tarikh luput terlebih dahulu.

16. Boleh juga minum teh chai, teh panas yang dicampur gula dan susu. Tetapi baru-baru ini ada juga kes penipuan dalam teh chai dimana penjual tidak menggunakan susu sebaliknya menggunakan bahan kimia.
Langkah selamat boleh minum teh chai ini di restoran, cuba elakkan dari membeli di kedai-kedai tepi jalan.

17. Hati-hati dengan penipuan biasanya dalam bab harga. Anda boleh survey dahulu harga di Tripadvisor atau bertanya terus kepada orang-orang tempatan untuk tahu kadar harga yang berpatutan.

18. Pastikan baca tentang teknik penipuan yang lazim berlaku di satu tempat, terutama tempat yang ingin dikunjungi. Sentiasa cara maklumat di internet.

19. Jangan biarkan orang datang memilih kita, tapi biar kita yang memilih orang untuk berurusan. Orang yang tiba-tiba muncul menawarkan sesuatu mungkin mempunyai agenda. Ikutlah gerak hati.

20. India adalah tempat yang selamat, masalah risiko dirompak, mencuri sangat jarang berlaku cuma anda perlu berhati-hati dengan sindiket penipuan. Apa pun pastikan anda menjaga barang berharga dengan cermat terutama passport.

Jika ada perkara yang berlaku di luar kebiasaan, sila hati-hati. Lebih baik supaya tidak ambil peduli contohnya seperti ada yang cuba untuk melihat tiket, atau berkata seperti “ lihat tiket anda, nampak seperti tiket palsu”. Endahkan sahaja jika perkara seperti ini berlaku.

Banyak lagi tips-tips menarik di India yang dikongsikan saudara Abdul Qadir, anda boleh ikuti perkembangan beliau di Instagram aqhb79. Di sana juga anda boleh lihat banyak gambar-gambar menarik sepanjang pengembaraan beliau di India.

Berkenaan couchsurfing pula, anda boleh dapatkan info lengkap di  laman web www.couchsurfing.com.

Sepanjang 2 bulan berkelana di utara India, langsung tak tahu-menahu tentang pekan kecil Kasol dan Tosh Village sehinggalah tiba di Himachal Pradesh – antara negeri/wilayah utara India yang berada dalam kawasan pergunungan Himalaya.

Seorang kenalan tempatan, Honey Preet dari Chandigarh mencadangkan saya mengunjungi Kasol dan tinggal di homestay kawannya nama Arvind.

Hampir-hampir saja membatalkan rancangan sebab terlepas bas akhir jam 7 pm yang masuk ke Parvati Valley, tetapi malam itu setelah berbual dengan Arvind dengan phone, bersemangat semula kerana Arvind sangat teruja nak bertemu lagi dengan orang Malaysia.

Tahun lalu (2012) ada seorang backpackers dari Penang tinggal di penginapan dia selama 4 bulan dan mereka telah jadi kawan baik. Malam itu perkara kurang menyenangkan berlaku ketika bermalam di dorm murah 100 rupee (RM5) bila locker tempat simpan my rucksack yang sudah berkunci terbuka kuncinya setelah pulang dari makan malam.

Tapi mujur tiada apa dalam beg yang hilang/terusik (moral of the story, jangan sesekali pakai kunci yang diorang bagi kalau nak tidur di dorm). Mujur juga kenal Honey (nama dia memang Honey T_T) dari Chandigarh yang ada ramai contact seluruh Himachal termasuk polis dan penguasa, rasa selamat sikit.

Saya pilih dorm malam tu sebab hanya nak tidur beberapa jam saja, esok pagi awal-awal lagi nak naik bas ke Kasol, so no point stay bilik yang lebih mahal.

Esoknya, meninggalkan Kullu selepas subuh, bertukar bas di Bhunter dan tiba di Kasol setelah hampir 2 jam perjalanan. Niat asal mahu stay hanya semalam dipanjangkan kepada 2 malam kerana hari pertama tiba saya tak buat apa-apa aktiviti sangat kecuali berjalan-jalan sepanjang sungai Parvati dan ambik gambar gunung dari jambatan gantung.

Hari kedua, atas cadangan Arvind saya menuju ke Barsheni yang terletak 40 minit perjalanan bas ke hulu sungai Parvati, untuk day trip ke Tosh Village, sebuah desa terpencil yang terletak di lereng Himalaya.

Semasa melakukan trekking pendek yang makan masa sekitar setengah jam itu, terserempak dengan seorang guru wanita dan 3 anak muridnya. Setiap pagi mereka berjalan turun sejauh 3 kilometer dari Tosh Village untuk ke sekolah dan berjalan naik untuk pulang ke rumah pada tengah harinya.

Ketika berjalan sama menuju Tosh, si guru bercerita yang sekolahnya hanya ada 2 guru dan mereka melakukan hampir semua kerja selain mengajar termasuk tugasan admin.

Di musim dingin, kadang-kadang salji akan turun sehingga paras dada orang dewasa, masa tu sekolah pun akan tutup. Kemudian si guru berhenti berjalan memandang ke arah lembah dan berkata “mountain is beautiful“.

Saya pun turut pandang arah yang sama dan…subhanallah! indahnya permandangan tak terucap dengan kata-kata. Lembah menghijau diwarnai kuning dari bunga-bunga mustard.

Di bawah sana mengalir sungai Parvati, latar belakangnya puncak-puncak Himalaya yang masih lebat bersalji. Tengahari itu dihabiskan di cafe milik suami guru tersebut, rumah kecil di tepi padang bunga mustard yang mengadap lembah, sebelum kembali ke Kasol sebelah petangnya.

Berkelana ke India boleh jadi sangat rumit, tetapi dalam masa yang sama juga boleh jadi sangat menakjubkan. Mereka yang travel ke India boleh jadi suka atau benci, atau kedua-duanya sekali.

Pengalaman ini patut dicuba walaupun sekali. India menawarkan banyak
destinasi bersejarah yang tersenarai dalam warisan dunia UNESCO.

Destinasi alam semula jadi yang luar biasa seperti daerah gunung dan lembah Himalaya, padang pasir Rajasthan atau gurun garam Gujara. Pilih Lokasi yang menepati minat anda dan alamai pengelaman Journey India anda sendiri. – Abdul Qadir.

Fuh, memang sangat terinspirasi! Siapa pula agaknya pengembara jemputan Nomad Guru bagi sesi yang akan datang? Buat masa ini belum diumumkan lagi. Mungkin atas faktor Ramadhan yang bakal menjelma dalam masa beberapa hari lagi. Sama-sama kita nantikan pengumuman mereka nanti.

Baca lagi: 21 Perkara Menarik Belakang Tabir Dikongsikan Oleh Zahariz Khuzaimah Di RLT Nomad Guru